سپتامبر 2020 – Horam\nسپتامبر 29, 2020 سپتامبر 29, 2020 ZComment(0)\nجە هەڵەبجە سەنتەرو ژیوای سەبارەت بە شیعرێ نۊو هەورامیێ کۆنیشتێوی ئەدەبیش پەی شاعیر و نویسەر فەرشید ڕۆستەمی ڕێکوست. ڕۆو دوە شەممەی، جە شارو هەڵەبجە-ی، سەنتەرو ژیوای، چێرو نامێ (ئەوەوانای ڕەوتو شیعرێ نۊو هەورامی)یێ، کۆنیشتێوی ئەدەبیش پەی شاعیر و نویسەر فەرشید ڕۆستەمی ڕێکوست. جە کۆنیشتەکەنە کە سوهەیب فاروق-ی بەردڕاوە، ژمارێو جە شاعیرێ و نویسەرێ و ئەدەبدۆستێ […]\nجە کوردستان و تورکیا قڕکەردەی سیاسی بەردەوامەن و ٨٢ کەسێ دەستگیرێ\nسەرسەبای ئارۆی جە کوردستان و تورکیا جە بەردەوامی قڕکەردەی سیاسییەنە، ئۆپەراسیۆن جە ٧ شارێنە ئەنجام دریا و جە ئاکامشەنە ٨٢ دەستگیرێ کریێنێ. : ڕژێمە دژە کورد و کودەتاکارەکەو ئەردۆغانی بە بەهانێ جیێ جیێ و نایاسایێ و دژەئازادیێ بەردەوامەن جە هەڵمەتو قڕکەردەی سیاسیی و دەستگیر و زیندانیکەردەی سیاسەتمەدرێ و ئازادیوازێ کوردستانیو تورکیای. جە ئی چوارچێوەنە، سەرسەبای […]\nیەک مانگەنە ١٦ هاموەڵاتیێ وەرکەوتو کوردستانی وێشان کوشتەن .\nسپتامبر 26, 2020 ZComment(0)\nجە وەرکەوتو کوردستانی وێکوشتەی جەحاڵەتەوە بییەن بە دیاردە و جە ماوەو یەک مانگیەنە ١٦ هاموەڵاتیێ وێشان کوشتەن : جە وەرکەوتو کوردستانی بە هۆکار و نونگەو هەژاری، بێدەرامەتی، نەبیەی ئازادی و وەشگوزەرانی و گرفتە کۆمەڵایەتیێ و خێزانیەکێ وێکوشتەی ڕۆ بە ڕۆ ئینا هۆرکێشیایەنە. وێکوشتەکەی ئەگەر جە ویەردەنە حاڵەت بییەبۆنە، ئیتر ئارۆ بییەن بە دیاردە و مانگانە […]\nیۆھەمین ساڵڕۆ ئەرەمەرزنای یانەو ژەناو ھۆرامانی پیرۆز کریا.\nسپتامبر 16, 2020 سپتامبر 16, 2020 ZComment(0)\nجە شارەکێ مەریوانی و پاوەی یۆھەمین ساڵڕۆ ئەرەمەرزنانی ڕێکوزیاو یانەو ژەناو ھۆرامانی (یەرەژە) پیرۆز کریا. جە شارەکێ مەریوانی و پاوەی جە دوێ مەڕاسیمێ جیاوازێنە، یۆھەمین ساڵڕۆ ئەرەمەرزنانی ڕێکوزیاو یانەو ژەناو ھۆرامانی (یەرەژە) بە دروشمەو “ژەنی سەرچەمەو ژیوایەنە و بەبێ ئازادی ژەنێ ژیوای ماناش نییەنە” پیرۆز کریا. جە هەر دوێ مەراسیمەکێنە، سەرەڕاو نەوەشی کۆرۆنای، دەیان ئەندامێ […]\nچی بە ئۆجەڵانی ماچا ڕابەر ؟\nسپتامبر 13, 2020 سپتامبر 13, 2020 ZComment(0)\nگەلوو کوردی جە وەرکەوتوو کوردستانی چەنی ئۆجەڵانش پسۆ ڕابەرو وێش هۆرچنی ؟ دیمانەیە چەنی هەڤاڵ سەرهەڵدان چیا ئەنداموو مەجلسوو پارتوو ژیواو کوردستانی – پژاک چەنی ئانەی کە ئۆجەڵان جە دەگێوە دوورەو ئورفای جە سەرنیشتو کوردستانی جە ئەذا بیەن ، جرێقەو ئاخێزێ گەورەش جە سەرنیشتوو کوردستانی و تورکیەی جە دەگاو گ فیسی سەر بە لیجەو شاروو […]\nسپاو داگیرکەرو تورکیەی جە حەفتانین ، بە سەرشۆڕی گێڵاوە دماوە .\nسپتامبر 6, 2020 سپتامبر 6, 2020 ZComment(0)\nدماو چن مانگا جە هێرشوو تازەو رژیموو توکیەی پێ سەروو پانیشتوو کوردستانی چێروو نامێ،، چەپۆکەو داڵی ،، سپاو تورکیەی بە سەرشۆری گێڵا دماوە. : هێرشوو ،، چەپۆکەو داڵی ،، کە بە بەهانێ بیەو گریڵای و پەکەکەی جە کەشەکا پانیشتوو کوردستانی دەسش پەنە کەرد ، ئامانجش داگێرتەی پانیشتوو کوردستانی بێ . مدرامانوو گریڵاکا گەلی جە حەفتانین […]\nئۆجالان هێماو ئاشتی و کرێڵو چارەسەریەن.\nسپتامبر 3, 2020 سپتامبر 3, 2020 ZComment(0)\nئۆجالان ٢١ ساڵێن زیندانیەن و گۆشەگیر کریان، سەرەڕاو ئانەیە هەمیشە دژ بە جەنگی و جەنگەرانی مدرانەوە و خەموەرو ئاشتی بییەن. جە ویەردێچەنە ئەگەر بە ناچاری پەناش پەی کۆشای چەکداری و جەنگی ڕەوای بەردەبۆنە، چەک و جەنگەکەیچش پەی یاوای بییەن بە چارەسەری و ئاشتی. عەبدوڵا ئوجالان ڕابەرو گەلو کوردی و ئازادیوازانی، نزیک بە ٢١ ساڵێن زیندانیەن […]\nچەکدار سەر بە حکوومەت و ئێرانی چوار کۆڵبەرێ تەرشا کوشتێ .\nجە درێژەو تەقەو هێزە چەکدارەکا ئێرانی جە مەرزەکا سەردەشت ، پیرانشار و ورمێ چوار کاسبکارێ و کۆڵبەرێ کوشیە . بە پاو پەڵیانەوە مافوو مرۆڤ و کوردستانی سەر ساحب و ڕۆ چوارشەممەیجە نزیکەی دەگاو “قله‌رشه” و سەردشتی جە دۆڵی بە نامێ “باژار” جە لاو هێزەکا سەروو مەرزی دریەنێ وەروو تەقەو تفەنگی و جە ئەنجامەنە ٣ کۆڵبەرێ […]


میسر ٣٠ فڕۆكەی جەنگیی لە فەڕەنسا دەكڕێت – تۆڕی میدیایی خەڵک\nمیسر ٣٠ فڕۆكەی جەنگیی لە فەڕەنسا دەكڕێت\nمیسر واژووكردنی گرێبەستێكی تایبەت بە كڕینی ٣٠ فڕۆكەی جەنگیی لە جۆری “Rafale” لەگەڵ فەڕەنسا راگەیاند.\nتامر محەمەد ریفاعی، وتەبێژی سەربازیی هێزە چەكدارەكانی میسر، لە هەژماری تایبەتی خۆی لە تۆڕی كۆمەڵایەتیی تویتەر ئەوەی خستووەتەڕوو كە هێزە چەكدارەكانی وڵاتەكەی گرێبەستێكی لەگەڵ كۆمپانیای فڕۆكەوانی “Dassault”ی فەڕەنسی واژوو كردووە.\nئەوەشی ئاشكرا كردووە، میسر لانیكەم پێویستی بە قەرزی ١٠ ساڵ هەبووە بۆ ئەوەی بتوانێت تەواوی پارەی گرێبەستەكە بدات بە فەڕەنسا.\nوتەبێژی سەربازیی هێزە چەكدارەكانی میسر لە درێژەی راگەیەندراوەكەیدا باسی لەوەشكردووە كە لە ساڵی ٢٠١٥دا گرێبەستێك لەنێوان هەردوو وڵاتدا بۆ كڕینی ٢٤ فڕۆكەی جەنگیی جۆری “Rafale” ئەنجامدراوە.\nبەگوێرەی لێدوانی پێشووتری بەرپرسانی میسر ئەو ٢٤ فڕۆكە جەنگییەی گرێبەستی لەبارەوە واژووكرابوو لەنێوان ساڵانی ٢٠١٥- ٢٠١٩ رادەستی هێزە چەكدارەكانی میسر كراون.\nداوا لە فەڕەنسا و بەریتانیا دەكرێت خێزانەكانی كەمپی ھۆل وەربگرنەوە\nخەڵك كۆمسیۆنی یەكێتی ئەوروپا بە فەرمی داوای لە فەڕەنسا و بەریتانیا كرد، خێزانەكانی داعش لە كەمپی ھۆڵ وەربگرنەوە. (زیاتر…)\nخەڵك نووسینگەی ڕاگەیاندنی سەرۆك وەزیرانی عیراق بڵایكردەوە، مستەفا كازمی سەرۆك وەزیران ، ئەمڕۆ لەمیانی پەیوەندییەكی تەلەفۆنیدا لەگەڵ ئیمانۆیل…\nفەڕەنسا.. جۆرێكی تری ڤایرۆسی كۆرۆنا دەستنیشانكرا\nخەڵك وەزارەتی تەندروستی فەڕەنسا ڕایدەگەیەنێت، جۆرێكی تری ڤایرۆسی كۆرۆنای گۆڕاو لە وڵاتەكەیان دەستنیشان كراوە. (زیاتر…)\n03 تەموز 2021 9.34 pm\nخەڵك كۆمسیۆنی یەكێتی ئەوروپا بە فەرمی داوای لە فەڕەنسا و بەریتانیا كرد، خێزانەكانی داعش لە كەمپی ھۆڵ وەربگرنەوە.\n28 ئاب 2021 9.00 am\nخەڵك- سەرۆك كۆماری فەڕەنسا گەیشتە بەغدای پایتەختی عێراق و بڕیارە سەردانی هەرێمی كوردستانیش بكات. بەیانی ئەمڕۆ…\n21 نیسان 2021 6.30 pm\nخەڵك- وڵاتی فەڕەنسا بڕیاریداوە هەر پەنابەرێك بە خواستی خۆی بگەڕێتەوە بۆ وڵاتەكەی خەرجی گەشت و بڕێك پارە وەك هاوكاری…


ANF | كه‌جه‌كه: بڕیاره‌كه‌ی ئه‌مه‌ریكا درێژه‌پێده‌ری پیلانگێڕییه نێوده‌وڵه‌تییه‌كه‌یه - نوێكرایه‌وه\nكه‌جه‌كه: بڕیاره‌كه‌ی ئه‌مه‌ریكا درێژه‌پێده‌ری پیلانگێڕییه نێوده‌وڵه‌تییه‌كه‌یه - نوێكرایه‌وه\nچوارشه‌ممه, 7 Nov 2018, 19:00\nده‌قی به‌یاننامه‌ی كه‌جه‌كه:\nئه‌مه‌ریكا ده‌رباره‌ی هاوڕێیانی ئێمه جه‌میل بایك، دووران كاڵكان و مووراد قه‌ره‌یلان كه له دامه‌زرێنه‌رانی په‌كه‌كه‌ن و كادیری پێشه‌نگی بزووتنه‌وه‌ی ئازادیی كوردن و ئێستا له‌نێو به‌ڕێوه‌به‌ریی په‌كه‌كه، كه‌جه‌كه و هه‌په‌گه‌دان، بڕیارێكی بێ بنه‌ما و تۆمه‌تباری داوه كه ده‌ستگیركردن ده‌سه‌پێنێت و ده‌ستنیشانی ده‌كه‌ن كه هه‌ر كه‌سێك جێگه‌ی ئه‌وان ئاشكرا بكات به پاره خه‌ڵات ده‌كرێت. ئه‌م هه‌ڵوێست و بڕیاره سیاسییه دوژمنانه‌یه كه له دژی بزووتنه‌وه‌ی ئازادی دراوه، هیچ بنه‌مایه‌كی سیاسی، كۆمه‌ڵایه‌تی، ئه‌خلاقی، ویژدانی و حقووقی گه‌ردوونی نییه. بڕیارێكه كه به‌گشتی به هۆكاری ئایدیۆلۆژی و سیاسی دراوه. به‌ڵام به ڕه‌فتاری دوژمنانه ئه‌م بڕیاره دراوه. له كه‌سایه‌تیی هاوڕێیانی ئێمه‌دا نه‌ك ته‌نیا له دژی په‌كه‌كه، كه‌جه‌كه و هه‌په‌گه، به‌ڵكوو له دژی ته‌واوی گه‌لی كورد كه تێكۆشینی دیموكراتی به‌ڕێوه‌ده‌بات، ئه‌م بڕیاره دراوه.\nبێگومان ئه‌و ده‌وڵه‌تانه‌ی كه له دژی ڕێبه‌ر ئاپۆ، په‌كه‌كه و بزووتنه‌وه‌ی ئازادی و پێشه‌نگه‌كانیدا سیاسه‌تی قڕكردنیان به‌ڕێوه‌بردووه، ویستویانه له‌گه‌ڵ هێزه دواكه‌وتووه هه‌رێمییه‌كان و هاوكاره نێوده‌وڵه‌تییه‌كانیان دوژمنایه‌تی ڕێبه‌ر ئاپۆ، په‌كه‌كه و بزووتنه‌وه‌ی ئازادی و پێشه‌نگه‌كانی بكه‌ن و ته‌سفیه‌ی بكه‌ن.\nپیلانگێڕییه‌كه‌ی ٩ی تشرینی یه‌كه‌می ١٩٩٨ كه له دژی ڕێبه‌ر ئاپۆ ده‌ستی پێكرد و ١٥ی شوباتی ١٩٩٩ به دیلگرتنی له ئیمڕاڵی به‌ئه‌نجام گه‌یشت، به كامه ئامانج كرابێت، ئه‌م هێرشه‌ش خاوه‌نی هه‌مان ئامانجه. ئه‌م بڕیاره بێ بنه‌مایه‌ی ئه‌مه‌ریكا درێژه‌دان و پارچه‌یه‌كه به پیلانگێڕییه‌كه‌ی دژ به ڕێبه‌ر ئاپۆ. پیلانگێڕیی ١٩٩٩ به هێز و وردبوونه‌وه‌ی قووڵی ڕێبه‌ر ئاپۆ و تێكۆشانی په‌كه‌كه له ئاستێكی گه‌وره‌دا پووچه‌ڵ كراوه‌ته‌وه. بزووتنه‌وه‌ی ئازادیی كورد بووه‌ته ئاكتۆرێكی گرینگ كه كاریگه‌ری له سیاسه‌ته‌كانی ڕۆژهه‌ڵاتی ناوین ده‌كات. ئه‌م هێرشانه ڕاسته‌وخۆ په‌یوه‌ندییان به‌م ڕاستییه‌وه هه‌یه.\nله لایه‌كی دیكه‌وه، تێكۆشانی ئازادیی كورد كاریگه‌ری له تێكۆشانی ئازادیی گه‌لانی ڕۆژهه‌ڵاتی ناوین كردووه، بۆ تێكۆشانی ئازادی و دیموكراتیی ته‌واوی جیهان ده‌روازه‌یه‌كی نوێی كردووه‌ته‌وه و گه‌یاندوویه‌تییه قۆناغێكی نوێ. ڕێبه‌ر ئاپۆ له دژی ده‌وڵه‌تی نه‌ته‌وه‌یی، ئالته‌رناتیڤی خۆبه‌ڕێوه‌به‌ریی جڤاكی كۆنفیدڕاڵی پێشكه‌ش كرد و وه‌ك چاره‌سه‌ری بۆ هه‌موو كێشه سیاسی، كۆمه‌ڵایه‌تی و ئابوورییه‌كان خستیه‌ڕوو. له‌گه‌ڵ ئه‌مه‌دا له به‌ریتانیا كه به نیشتیمانی سه‌ندیكاكان ناسراوه سه‌ندیكاوان، هه‌موو هێزه دیموكراتییه‌كان، نووسه‌ر و ڕۆشنبیران له‌پێناو ته‌ندرووستی، ئاسایش و ئازادیی ڕێبه‌ر ئاپۆ كه‌مپینێكی گرینگیان ده‌ستپێكرد؛ له پڕۆسه‌یه‌كدا كه گه‌لی كورد و هێزه دیموكراتییه‌كان به درووشمی «گۆشه‌گیری ده‌شكێنین، فاشیزم هه‌ڵده‌وه‌شێنین و كوردستان ئازاد ده‌كه‌ین» بۆ ئازادیی ڕێبه‌ر ئاپۆ ده‌ستیان پێكردووه، بڕیارێكی وه‌ها به ئامانجی ڕێگرتنه له‌م پێشكه‌وتنه.\nكاتێك به‌شێوه‌یه‌كی گشتی و هه‌مه‌لایه‌نانه له‌م بڕیاره‌ی دژ به بزووتنه‌وه‌ی ئازادیی ئێمه بڕوانین كه به مانای هێرشێكی دوژمنانه دێت، هه‌روه‌ها كاریگه‌ری ڕامانی ڕێبه‌ر ئاپۆ له پێشكه‌وتنه سیاسییه‌كانی ڕۆژهه‌ڵاتی ناوین و ڕۆڵی په‌كه‌كه له‌به‌رچاو بگرین، ده‌بینین كه ئه‌م مامه‌ڵه‌یه به واتای پیلانگێڕییه‌كه له دژی بزووتنه‌وه‌ی ئازادی و هێرشێكی بێئه‌خلاقانه‌یه له دژی گه‌لی كورد. تێكۆشانی گه‌لی كورد كه له هه‌موو شوێنێك پێشكه‌وتووه؛ كوردی زۆر نزیك كردووه‌ته‌وه له ژیانی ئازاد و دیموكراتیك. ئه‌م پیلانگێڕییه كه ده‌یانه‌وێت له دژی په‌كه‌كه بیكه‌ن، به مانای دواخستنی تێكۆشانی ئێمه و پشتیوانیكردن له‌و هێزه مێتینگه‌رانه‌یه كه ده‌یانه‌وێت درێژه به باڵاده‌ستیی خۆیان به‌سه‌ر كورداندا بده‌ن.\nله هه‌موو ئه‌و ڕووداوانه‌ی كه له ٤٠ ساڵی ڕابردوودا ڕوویانداوه، ڕۆڵی به‌رچاوی په‌كه‌كه هه‌یه. هه‌روه‌ها كاریگه‌رییه‌كی به‌رچاوی له‌سه‌ر هه‌بوونی ئه‌و هێزه‌سیاسییانه‌ی كوردیش هه‌یه كه موخالیفی تێكۆشانی ٤٠ ساڵه‌ی په‌كه‌كه‌ن.\nساڵانی ڕابردوو یه‌كێك له‌و بابه‌تانه‌ی كه هه‌ره زێده سیاسه‌تی ڕۆژهه‌ڵاتی ناوین و جیهانی سه‌رقاڵ و په‌یوه‌ندیدار كرد، هێرشی چه‌ته‌كانی داعش بوو. په‌كه‌كه له شه‌نگال ڕێگری له قڕكردنی كۆمه‌ڵگه‌ی ئێزدی كرد كه یه‌كێكه له كۆنترین كولتوور و باوه‌ڕییه‌كانی مرۆڤایه‌تی. به‌تایبه‌ت وانه‌یه‌كی ئه‌خلاقی به هێزه هه‌رێمییه‌كان دا و هێزه‌كانی سیاسه‌تی نێوده‌وڵه‌تی له‌ژێر تۆمه‌تێكی گران ڕزگار كرد. ئه‌وانه‌ی ڕێگرییان له هێرشی داعش بۆ سه‌ر هه‌ولێر كرد و ده‌رگه‌ی هه‌ولێریان به‌ڕووی داعشدا داخست، گه‌ریلاكانی هه‌په‌گه و یه‌ژا ستار بوون. ئه‌وانه‌ی له كه‌ركووك و سلێمانی له‌گه‌ڵ هێزه‌كانی پێشمه‌رگه ڕێگرییان له هه‌ڕه‌شه و هێرشه‌كانی داعش كرد، گه‌ریلاكانی هه‌په‌گه و یه‌ژا ستار بوون. له سه‌ركه‌وتنی كۆبانێدا كه هه‌موو گه‌لانی جیهان و هێزه دیموكراتییه‌كان پشتگیرییان كرد، ڕۆڵێكی گه‌وره‌ی گه‌ریلاكانی هه‌په‌گه و یه‌ژا ستار له ته‌ك شه‌ڕڤانانی یه‌په‌گه و یه‌په‌ژه هه‌یه كه به ڕۆحێكی فیدایی شه‌ڕیان كردووه و قوربانی گه‌وره‌یان داوه. په‌كه‌كه نه‌ك ته‌نیا له‌گه‌ڵ داعش شه‌ڕی كرد، به‌ڵكوو به هۆشمه‌ندیی نه‌ته‌وه‌ی دیموكراتیك له‌پێناو سه‌رله‌نوێ بونیادنانه‌وه‌ی ڕۆژهه‌ڵاتی ناوین كه پشت به پێكه‌وه‌ژیانی گه‌لانی عه‌ره‌ب، كورد، تورك، سریانی، ئه‌رمه‌نی، چه‌ركه‌ز و فارس ده‌به‌ستێت، هه‌نگاوی گرینگی ناوه.\nشه‌ڕڤانانی یه‌په‌گه و یه‌په‌ژه كه ده‌ڵێن ئێمه له‌سه‌ر هێڵی ڕێبه‌ر ئاپۆ شه‌ڕ ده‌كه‌ین، له كۆشكه‌كانی فه‌ڕه‌نسا پێشوازییان لێ كرا، نوێنه‌رانی شۆڕشی ڕۆژاڤا له هۆڵه‌كانی په‌یوه‌ندییه‌كانی ده‌ره‌وه‌ی ئه‌مه‌ریكا میواندارییان كرا، ئه‌مانه به به‌رچاوی هه‌موو جیهانه‌وه كران. له ماوه‌ی ئه‌م ساڵانه‌دا ئه‌وه‌ی زۆرترین په‌یوه‌ندی له‌گه‌ڵ داعش هه‌بووه و باسی لێوه كراوه، ئه‌ردۆغان و ئاكه‌په بوو. ئێستاش ئه‌مه‌ریكا بۆ ئیخباركردنی به‌رپرسانی په‌كه‌كه، كه‌جه‌كه و هه‌په‌گه كه له تێكۆشانی دژ به چه‌ته‌كانی داعشدا قورسترین قوربانییان داوه، خه‌ڵاتی داناوه. ئه‌مه به واتای پشتیوانیكردنه له سیاسه‌تی دوژمنكارانه‌ی ته‌یب ئه‌ردۆغان و ئاكه‌په له دژی كوردان و هێزه دیموكراتییه‌كان. ئێستا ده‌یانه‌وێت ئه‌وانه له‌ناوببه‌ن كه له دژی داعش تێده‌كۆشن، ئه‌وانه‌ش خه‌ڵات بكه‌ن كه له‌گه‌ڵ داعش په‌یوه‌ندییان هه‌یه.\nپێویسته هه‌موو گه‌لانی جیهان و هێزه دیموكراتییه‌كان به‌باشی ئه‌مه بزانن كه؛ ئه‌وانه‌ی له هێڵی ئازادیی ژن-ی ڕێبه‌ر ئاپۆدا تێده‌كۆشن، ڕێبه‌رانی ئازادی، ڕێبه‌ری تێكۆشانی ئازادیی په‌كه‌كه و ئه‌وانه‌ی له‌نێو هه‌په‌گه‌دا له‌پێناو ئازادیی گه‌لی كورد كه یه‌كێكه له دێرینترین گه‌لان تێكۆشان ده‌كه‌ن، هێزه‌كانی گه‌ریلان.


رامالینی بەفر لە رۆژی خۆشەویستی!\nبەیانیەکیان یەکێ لە تایەی ئۆتۆمبیلەکەی پەنچەر بوو، ئاگاداریم کردەوە. دوای ئەوەی سوپاسی کردم پێیگوتم خەمت نەبێت ، ئەمڕۆ بە پاسکیلەکەم دەچم بۆ دەوام!\nوتم : بەم بەفرە زەحمەتە بگەیتە سەرکار.\nپێمگوت : مێزو کورسیەکەت زۆر جوانن.\n- سوپاست دەکەم... قاوە دەخۆیتەوە یان چای؟\n- قاوەیەکی ڕەش .\n- کەمێک ڕۆنی ڕەش ڕژابووە ژێر تایەکەوە.\n- دەستخۆش.....ئەم زستانە بەفر زۆر باری؟\n- جگە لەم ئیشە کاریتر دەکەیت.؟\n- تۆ ئینگلیزییەکی باش قسە دەکەیت!.\n(زمانی ئینگلیزم باش نەبوو، لی خەلکی ئەم ولاتە کەس ناشکێننەوە ).\n- بە ڕۆژ مامۆستای زمانی فەرەنسیم ، ئێوارانش لە ڕەستورانت کار دەکەم.\n- لە ڕەستورانی ( سانت دەنیس ).... کووپنی خواردنم هەیە ، ڕاوەستە ، با بچم بۆت بهێنم.\nبۆ ڕۆژی دوایی لە قوتابخانە لە مامۆستاکەم پرسی (ڤالتاین ) چییە؟\n(لە دڵی خۆمدا وتم : ئەو هەموو ساڵە لە ولات خوێندم جگە لە مێژووی جەنگی قادسیە و ئیستعمار و سەهۆنیزم ، هیچیتریان فێرنەکردم).\n(منیش لە دڵی خۆمدا وتم خواوبێت ، وا خۆی هاوار دەکات، بۆ کوێ دەچیتە دەرەوە ؟).\nوتم : بە بان چاو. ئامادەم لەگەل شۆخێکی وەک تۆ بۆ هەموو شوێنێک بچم!\nسەیری کاتژمێرەکەم کرد، وتم ئەی بۆ تۆ درەنگ نییە؟\nوتم : بەفرەکە ڕادەماڵم!\nلەبەر ماندوو بوون نازانم بۆ چەند خوولەک چاوم چووە خەو؟\nشوفێرەکە وتی: سەنتەری شارمان بە جیهێشتووە.\nبەدەم ڕێوە بیرمدەکردەوە و دەمگوت : لەم ڕۆژەدا هەزارەها چەپکە گوڵ و نامە لە نێوان ئەویندارەکان دەگۆڕدرێتەوە. هەزارەهایتر لەیەکتر تووڕەن و دەرگەی دڵیان دادەخەن. کەسانیترش هەن هەستی خۆشەویستیان نییە و تاوان دەکەن!\nپزیشکێکش پێیگوتم : هەرکات حەزت لێبوو دەتوانی نەخۆشخانە جێبهێلی!\nوتم : ببوورە بریژێت گیان... ڕۆژی خۆشەویستیم لێتێکدای!.


1/10/2020 - 21:56\nسەرۆك بارزانی بۆ كۆچی دوایی بابا شێخ سەرۆكی ڕۆحانیی ئایینی ئێزیدی په‌یامێكی سه‌ره‌خۆشی بڵاوكرده‌وه رایگه‌یاند: بابا شێخ كەسایەتییەكی ئایینی دیار و نیشتیمانپەروەری كوردی ئێزیدی بووه، له بڵاوكردنەوەی تەبایی و پێكەوەژیان درێخی نەكردووە.\nبەداخێكی زۆرەوە ئێوارەی ڕۆژی پێنجشەممە 1ـی 10ـی 2020 كەسایەتیی ئایینی و سەرۆكی ڕۆحانیی ئایینی ئێزیدی شێخ خرتۆ حاجی ئیسماعیل (بابا شێخ) لە شاری هەولێر كۆچی دوای كرد.\nبابا شێخ كەسایەتییەكی ئایینی دیار و نیشتیمانپەروەری كوردی ئێزیدی بوو كە لە هەموو بارودۆخێكدا هۆكاری خێرخوازی و چارەسەركردن كێشەكان بووە لەناو خوشك و برا ئێزیدییەكانمان و بۆ بڵاوكردنەوەی تەبایی و پێكەوەژیان درێخی نەكردووە. لە هەمانكاتیشدا بابە شێخ هێمایەكی ئایینی و مەعنەوی بووە و بە تایبەتیش لە بارودۆخی ئێستادا لەدەست دانی خەسارەتێكی گەورەیە.\nسەرەخۆشی خۆم ئاراستەی میر حازم تەحسین بەگ میری ئێزیدیان و ئەنجوومەنی ڕۆحانیی ئایینیی ئێزیدی و پیاوانی ئایینی ئێزیدی و خانەوادە و كەسوكاری بابا شێخ و تەواوی خوشك و برایانی ئێزیدی لە كوردستان و هەموو جیهان دەكەم و خۆم بە هاوبەشی خەمیان دەزانم. لە خودای گەورە داواكارم ڕۆحی باب شێخ بخاتە بەر ڕەحمەت و دلۆڤانیی خۆی و سەبر و ئارامی بە هەموو لایەك ببەخشێت.\n1ـی 10ـی 2020


” له به‌رده‌م یاسا “ / كورته چیرۆك\nله نووسینی فرنتس كافكا / و: كۆردۆ موده‌بێر\nله به‌رده‌م یاسادا پاسه‌وانێك له به‌ر ده‌رگاكه به ژنی راست كردبووه‌وه . پیاوێكی دێهاتی هات و ویستی كه بچێته ناو یاساوه . به‌ڵام پاسه‌وانه‌كه به داوای لێ بووردنه‌وه ووتی : "ناتوانێت ئیزن بدات و بێڵێت كه بچێته ژوره‌وه ". پیاوه‌كه تۆزێك بیری كرده‌وه و ووتی : " ئایا ده‌بێت ، دوایی بچێته ژووره‌وه ". پاسه‌وانه‌كه ووتی : " له‌وانه‌یه ، به‌ڵام ئێستا نا ". پاسه‌وان له به‌ر ئه‌و ده‌گایه كه هه‌میشه چوار تاق كراوه بوو تێپه‌ڕی ، ئه‌و پیاوه چه‌مایه‌وه به‌ڵكو ناوه‌وه‌ی ئه‌و شوێنه ببینێت . پاسه‌وانه‌كه پێی زانی و به پێكه‌نینه‌وه ، پێ ی ووت : ئه‌گه‌ر سه‌ره‌ڕای پاراستنی من ، ئێره بۆت ئه‌وه‌نده سه‌یر و سه‌مه‌ره ، هه‌وڵ بده تێپه‌ریت . به‌ڵام له بیر مه‌كه كه من به هێزم و ئاخرین پاسه‌وانیش نیم و له به‌ر هه‌ر ده‌رگایه‌ك پاسه‌وانگه‌لێكی به هێز راوه‌ستاون ، ئه‌وه‌نده به هێزن كه منیش توانای سه‌یر كردنی سێهه‌میه‌كه‌یانم نییه.\nپیاوه دێهاتیه‌كه كه له نزیكه‌وه سه‌یری كرد ، پاسه‌وانه‌كه‌ی له نێو جلێكی كوڵكن و به لوتێكی درێژ و ریشێكی تاتاری و به‌ژنێكی ره‌ش درێژ و لاواز ده‌دیت .پێی خۆش بوو چاوه‌ڕوان بێت بۆوه‌ی ئیزنی چوونه ژووره‌وه‌ی پێ بدرێت . پاسه‌وانه‌كه شۆكۆلاتێكی هه‌نگوێنی پێ دا و ناچاری كرد تۆزێك دوورتر له ده‌رگاكه راوه‌ستێت .\nئه‌و پیاوه به ساڵه‌ها له‌وێ دانیشت. هه‌وڵا و ته‌قه‌لای زۆری دا كه ئیزنی چوونه ژووره‌وه‌ی پێ بده‌ن ، ئیدی پاسه‌وانه‌كه‌شی به‌و هه‌موو داواكاریه ماندوو كرد بوو . هه‌ندێك جار پاسه‌وان له پیاوه‌كه پرسیارگه‌لێكی كورتی سه‌باره‌ت به وڵاته‌كه‌ی و و هه‌ندێك بابه‌تی تر ده‌كرد . به‌ڵام ئه‌م پرسیارانه ته‌نها له رووی كه‌مته‌ر خه‌می و شێوه‌ی پرسیاركردنی گه‌وره پیاوان له ژێر ده‌سته‌كانیان ده‌چوو و هه‌ر جار دوای پرسیاره‌كانی دوو پاتی ده‌كرده‌وه كه هێشتاش ناهێڵێت بچێته ژووره‌وه .\nئه‌و پیاوه كه هه‌موو شت و مه‌ك و پێویستیه‌كانی سه‌فه‌ری پێ بوو له هه‌موو ئه‌و ماوه‌یه‌دا هه‌وڵی ده‌دا به دایینی ئه‌و شتانه ، پاسه‌وانه‌كه به شێوه‌یه‌ك له رێ به ده‌ر كات ، راسته ئه‌ویش هه‌موو ئه‌و شتانه‌ی قه‌بوڵ ده‌كرد ، به‌ڵام پێی ووت : من ته‌نیا قه‌بوڵی ده‌كه‌م ، بۆ ئه‌وه‌ی كه دڵنیا بیت هیچ شتێكت له بیر نه‌كردوه .\nساڵه‌ها ئه‌و پیاوه سه‌یری ئه‌و پاسه‌وانه‌ی ده‌كرد ، ئه‌وه‌نده كه ئیدی پاسه‌وانه‌كانی تری له بیر چوو بووه‌وه. له لای پیاوی دێهاتی ته‌نها ئاسته‌نگ و كێشه ، ئه‌و پاسه‌وانه یه‌كه‌مه بوو .\nله ساڵه‌كانی ده‌سپێكدا بێ ترس و به ده‌نگێكی بڵند هه‌موو كاتێك نه‌فره‌تی له به‌ختی ره‌شی خۆی ده‌كرد . دوایی كه پیرتر بوو ، به‌وه قانع بوو كه له ژێر زمانیه‌وه جنێو به خۆی بدات. هه‌تا كه‌وته حاڵه‌تی منداڵییه‌وه ، به درێژایی هه‌موو ئه‌و ساڵانه‌ی كه پاسه‌وانه‌كه‌ی ده‌خوێنده‌وه ، بگره سپێكانی نێو جله كوڵكنه‌كه‌ی پاسه‌وانه‌كه‌شی ده‌ناسیه‌وه و زۆر جار داوای له سپێكان ده‌كرد كه یارمه‌تی بده‌ن و پاسه‌وانه‌كه رازی كه‌ن كه ده‌ست له دژبه‌ری هه‌ڵبگرێت . هێدی هێدی چاوه‌كانی كز بوون، ئیدی له راستی دا نه‌یده‌زانی دونیا ده‌ووروبه‌ری ئه‌و وا تاریك بووه یان چاوه‌كانی خۆی فریوی ده‌ده‌ن .\nبه‌ڵام ئێستا له نێو تاریكیدا هه‌ستی ده‌كرد ، تروسكه‌یه‌كی شكۆمه‌ند هه‌موو جارێك له نێو ده‌رگای یاسادا ده‌رده‌كه‌وێت . ئێستاش شتێك به كۆتایی ته‌مه‌نی نه‌مابوو.\nپێش له مردنی هه‌موو ئه‌و ئه‌زموونانه‌ی كه له ته‌واوی ئه‌و ساڵانه وه‌ریگرتبوو ، هه‌مووی له سه‌ریدا كۆ كرده‌وه و كردی به پرسیارێك كه هه‌تا ئه‌و كاته له پاسه‌وانه‌كه‌ی نه‌كرد بوو . ئاماژه‌ی به پاسه‌وانه‌كه كرد ، چوونكو ئیدی به‌و جه‌سته ووشكۆبووه‌وه‌یه‌وه نه‌یده‌توانی له جێ ی خۆیدا بجوڵێته‌وه ،پاسه‌وانه‌كه خۆی خوار كرده‌وه و گوێی بۆ پیره پیاوه دێهاتیه‌كه ڕاگرت .\nپیاوه‌كه لێ ی پرسی : ئه‌گه‌ر به راستی هه‌ر كه‌س خوازیاری یاسایه ، ئه‌ی بۆ هه‌تا ئێستا جیا له من ، كه‌سی تر داوای چوونه‌وه ژووره‌وه‌ی نه‌كردووه .\nپاسه‌وانه‌كه كه دڵنیا بوو ئیدی كاتی مه‌رگی پیاوه‌كه هاتووه ، به ده‌نگێكی بڵند كه هه‌ردوو گوێ گران بووه‌كه‌ی ببیسن ، قیڕاندی :" لێره‌دا هیچ كه‌سێك جیا له تۆ نه‌یده‌توانی بچێته ژووره‌وه، چونكو ئه‌م ده‌رگای چوونه ژووره‌وه یه ته‌نها بۆ تۆ دروست كرا بوو. ئێستاش من ده‌ڕۆم و ده‌رگاكه داده‌خه‌م".


ئاریشەکانی تاکی کورد - 42 - اخبار العراق\nاخبار العراق » كوردى » ئاریشەکانی تاکی کورد – 42\nئاریشەکانی تاکی کورد – 42\nهەموو ئەو ڕاستییە دەزانن، کە بندەستکردنی گەلێک، یان بە کەنیزەکردنی ژنانی سەر بە ئایینێکی تر و مرخ خۆشکردن لەو کیژۆڵانەی کە بۆنی شیری خاویان لێ دێت بەدڕەوشتییە. منداڵی ئەم چەرخە، ڕێزی باب و دایک و گەورە و بچووک، تەنانەت ڕێز لە ئاژەڵیش دەگرێت. منداڵی ئێستا، لە باخچەی ساوایاندا فێری ژینگەدۆستی، دەستپاکی، خاوێنی، دەربڕینی سوپاس و پێزانین دەبێت.\nئومبەرتۆ ئیکۆ، لە کتێبی (دروس في الاخلاق)دا، پێی وایە: “کەسانێک هەن بێ بڕوان، بەڵام سوورن لەسەر ئەوەی واتایەک بە مەرگی خۆیان ببەخشن. هەیشن باوەڕدارن و ئامادەن دڵی منداڵێکی بچووک دەربێنن تا خۆیان بە زیندوویی بمێننەوە. هێزی ڕەوشت بە ئاکاری ئەشۆکان (قدیسین) دەپێورێت، نەک بە کردەوەی گەمژەکان، کە لەکۆتاییدا ئەوانیش هەر مەخلوقی خودان. ل ١٢٥”.\nبە لای ئایینەوە، جا هەر ئایینێک بێت، ڕەوشتە باڵا و جوانەکان ئەوانەن کە خودا پێیان ڕازییە و بە جوانیان دەزانێت. دینداریی لە خۆیدا بریتییە لە ڕاپەڕاندنی زنجیرەیەک ڕەوشت و ڕێوڕەسمی ئۆلی و کۆمەڵایەتی. ئایینەکان لەنێوان خۆیاندا پێشبڕکێیانە، هەر ئایینێک شانازی بە ڕەوشتە جوانەکانی پێڕەوانی خۆیەوە دەکات. بەو بەهرە جوانانەدا دەنازێت، کە لەوەی خۆیدا هەیە و لە ئایینەکانی دیکەدا بزرە.\nدینی نوێ، وەک چۆن بڕێک ڕەوشتی لە دینەکانی پێشتر گواستووەتەوە، بڕێک ڕەوشتی نوێیشی لەگەڵ خۆیدا هێناوە، کە پێشتر لەو کۆمەڵەدا پەیڕەو نەکراون. ڕابەرەکانیشی ڕەنج و قوربانییان داوە، تا خەڵک ئەو سرووت و ڕەوشتە نوێیانەیان لێ وەربگرن و پێیان قایل بن، هاوکات ڕەوشتە کۆنەکانیش وەلا نێن. دەشێ بڵێین، بەزۆری ئایینی نوێ لەگەڵ ڕەوشتی باوی سەردەمدا نەبووە. بە خۆشی بێت یان بە خورتی، بە جۆرێکی ئەوتۆ گۆڕیویەتی، لەگەڵ ڕێنمایی و دەستوورە نوێیەکەی خۆیدا بگونجێت. وەک پرسی سزا و پاداشت، پێکەوەنانی خێزان و بۆماوە. (عزمي بشارة) پێی وایە: “هیچ ڕەوشتێک نییە لە ئاییندا کورت بکرێتەوە، هیچ ئایینێکیش نییە لە ڕەوشتدا کورت بکرێتەوە، ل ١٢١”.\nئایینی ئیسلام، لە قورئاندا چەمکی خێر و شەڕی دیاری کردووە. خێر ڕەوشتی جوانە و شەڕیش دزێوە. مرۆڤی موسڵمان هەتا لە خودای خۆی نزیکتر بێت، ئەوا ڕەوشتیشی جوانترە. وەلێ هیچ ئایینێک ناتوانێت ڕەگەزی شەڕ بنبڕ بکات. هەر ئایینێکی نوێش پەیدا بووبێت، شۆڕشێک بووە بەسەر ڕەوشتی باو و کولتووی باوی ئەو کۆمەڵەدا، کە ئایینەکەی لێ پەیدا بووە.\nسەبارەت بە جیاوازیی نێوان ڕەوشت و ئاکاریش (د. محەمەد کەمال) دەڵێت: “ڕەوشت ئەو بەهایەیە لەدەرەوەدا دەزگایەک بەسەر تاکدا دەیسەپێنێت. بۆ نموونە کۆمەڵێک بەهای ئایینی یان خێزانی، هەر کۆمەڵە چەندان بەها بەسەر تاکدا دەسەپێنێت، ڕەوشت ئەو دەستە بەهایەیە لایەنێکی دەرەکی بەسەر تاکدا دەیسەپێنێت. واتە خۆی هەڵی نەبژاردووە. ئاکار لە ئاکامی هەڵبژاردنێکی سەربەستانەوە پەیدا دەبێت. پەیوەندیی بە هەڵبژاردنی تاکەکەسەوە هەیە… نیشتمانی فەلسەفە، ل ٣٢-٣٣”.\nئەوە کاریگەریی ئایینە، کە فرەژنی بە ڕەوشت و کولتوور بووە. ئەوەشیان ئالیکاریی نێوان خێڵ و ئایین پێکەوەیە، کاتێک مێینەی زیناکار دەکوژرێت. خێڵ بە خوێن شەرەفی لەوتاو سپی دەکاتەوە و ئایینیش بە جۆرێکی تر سزای زیناکار دەدات. وەختێ هەردوو سزاکە پێکەوە کۆ دەبنەوە دەبنە هۆی کوشتنی مێینەکە.\nهەرچی بەخشندەیی تاکی کوردیشە، لە زەینی خێڵەوە سەرچاوەی گرتووە. بە لای تاکی خێڵەکییەوە یەکێک لە سیفەتەکانی پیاوی ئازا ئەوەیە، لە ماڵی خۆیدا چەندی پێی کرا، خزمەتی میوان بکات و چاوتێر بێت. سەخاوەت بە لای تاکی کوردەوە باڵاترین سیفەت و ڕەوشتە. سەبارەت بە میواندۆستی، خێڵەکییەکان قسەیەکیان هەیە دەڵێت: “هەتا نانم کەل نەکەیت ناڕۆیت”، واتە هەر میوانێک ڕووی تێکرد، تا نمەکی نەکات مەرخەسی ناکات. لە کوردەواریدا، زۆر جاران وشەی ئازایەتی بەرامبەر بە سەخاوەت دێت.\nلەپاڵ ئاییندا، کولتووریش ڕەنگی بۆ ڕەوشتی تاکەکان کێشاوە. کولتووری ئێمەیش لە یاسا نەنووسراوەکانی خێڵ ئاو دەخواتەوە. ئەوەندە هەیە، جەنگ و داگیرکاری بۆیان هەیە کاریگەریی لەسەر پێکهاتەی کولتوور و ڕەوشت دابنێن و نەرێنی گۆڕانی بەسەردا بهێنن. تاکی گەلی داگیرکراو، بۆی هەیە بە تێپەڕینی کات و دێژەکێشانی بندەستی، ڕەوشتی داگیرکاری خۆی پەسەند بکات و لە زۆر ڕووەوە لاسایی بکاتەوە، کە ئەو پێشتر پێی ڕانەهاتووە.\nلەلای ئێمە تاک ناچارە، لەنێوان خواستی خۆی لە لایەک، کولتوور و ئایین لە لایەکی ترەوە لەنگەر ڕابگرێت و خۆی لەگەڵیاندا بسازێنێت. هەوڵ بدات هەڵچوونەکانی خۆی ڕێک بخات. ئەو ناچارە دەستبەرداری بەشێک لە حەز و ئارەزووەکانی خۆی ببێت. ئەوەیش بزانە، کە زۆر ڕێوڕەسمی ئایینی و کولتووریی ئێمە هەن، لەگەڵ نەزمی ئەم چەرخەدا ناتەبان.\nپیاوی موسوڵمان ڕێی پێ دراوە چوار ژنی هەبێت. ئەمە لەخۆیدا بەو واتایە دێت کە پیاوی بە ئایین موسڵمان دەبێت لە ڕووی سێکسەوە چالاک بێت. ڕووناکبیرانی کوردیش ئەم دۆخی فرەژنییە بە سووکایەتی بە ژن حسێب دەکەن. ڕاستت دەوێت، دۆخی وەها، بە ڕوونی، نابەرانبەریی نێوان ژن و پیاو دەردەخات. گشت ئایینەکان بە ئیسلامیشەوە بڕوایان وایە، خوا تەنیا یەک ژنی بە ئادەم ڕەوا بینیوە، ئەویش ئیڤایە. مرۆڤ بۆی هەیە بپرسێت: چ خێرە نەوەکانی ئادەم ژنی زیاتریان پێ ڕەوا بینراوە؟\nلەمەڕ پرسی ئایین و پێوەندیی بە ڕەوشتەوە، (ئومبەرتۆ ئیکۆ) لە کتێبەکەی خۆیدا بە ناوی (دروس في الاخلاق)دا دەڵێت: “هێندێک جاران ڕەگەزپەرستی و ئوسووڵییەتی ئایینی لە یەک دەچن. کاتێک ئەوان دەڵێن، ئێمە تەحەمولی ئەوانە ناکەین کە لە ئێمە ناچن، چونکە ڕەنگیان جیاوازە، چونکە بە زمانێک دەدوێن ئێمە تێی ناگەین. چونکە ئەوان بۆق و سەگ و مەیموون و بەراز دەخۆن. چونکە سیر دەخۆن، چونکە خاڵیان لەسەر جەستەیان کوتاوە. ل١٤١”.\nهەر ڕەوشتێک لەگەڵ بنەماکانی مافی مرۆڤدا نەیەتەوە، ئەوە ڕەوشتێکی ناجۆرە و گەرەکە مرۆڤ پشتی تێ بکات. بەپێی ڕای جۆن دیوی، هەموو ڕەوشتێک دەبێت ملکەچی تاقیکردنەوە و پێداچوونەوە بێت. ئەگەر تێی نەهێنا و بێسوود بوو، گەرەکە خەڵک دەستبەرداری بن.\nتۆ واز لەو دۆخەیان بێنە ئەگەر فەرمانبەرەکە ناسیاو، خزم، یان هاوڕێ بووبێت، ئەگینا (بەدەر لە قوتابخانەکان) من، بەدرێژایی تەمەنم وەختێ کارم کەوتبێتە هەر فەرمانگەیەک، هیچ فەرمانبەرێک بەخێرهاتن و خواحافیزیی لێ نەکردووم. هەڵبەت بۆ ئێوەیش هەر وەها بووە. ئەمەیش پێچەوانەی ئاکار و کولتووری تەواوی گەلانی دونیایە!\nتیروپشكی قۆناخی 32ی جامی شای ئیسپانیا\nھەڵکەوت زاھیر ڕوونکردنەوەیەکی بڵاو کردەوە\nبەوێنە.. سابوونى دهۆك ده‌ڕواتە فه‌ره‌نسا\nئەمیر غولامی: ئەو خەڵاتانەی ئێمە وەریاندەگرین هیچ نرخیان نییە\nبەوێنە.. ھانی لە ھەولێر جیاواز دەردەکەوێت


بەشداری لە چلەی کۆچی دوایی مام جەلال\nنوێنەری کۆمیتەی حیزبی دیموکراتی کوردستانی ئێران بەشداری یادی چلەی ماتەمینی مام جەلال تاڵەبانی، سکرتێری گشتی یەکیەتی نشتیمانی کوردستان و سەرۆک کۆماری پیشووی عێراق بوو.\nرۆژی یەکشەممە 19.11.2017 کۆری چلەی کۆچی دوایی مام جەلال تاڵەبانی لە فینلاند پێک هات. لەو یادەدا شەهین بەهمەن سوڵتانی بە نوێنەرایەتی کۆمیتەی حیزب بەشدار بوو و پەیامی سەرەخۆشی و پرسەی چلەی ماتەمینی مام جەلالی پێشكەش بە بەشداران کرد.\nدەقی پەیامی کۆمیتەی حیزب بە بۆنەی چلەی ماتەمینی مام جەلال بە شێوەی خوارەوە بوو:\nپەیامی سەرەخۆشی حیزبی دێموکراتی کوردستانی ئێران – کۆمیتەی فینلاند بە بۆنەی چلەی کۆچی دوایی بەرێز مام جەلال تاڵەبانی\nبەرێزانی یەکیەتی نشتیمانی کوردستان\nتازیەدارانی غەمخۆری لە دەست چوونی رێبەری کورد مام جەڵال تاڵەبانی\nئێمە لە کاتێکدا یادی چلەی رێبەری مەزن مام جەلال دەکەینەوە، کە ئەمرۆ نەبوونی ئەو لە هەمووکاتێک زیاتر هەست پێ دەکرێتو و جێی مام جەلال لە هەمووکاتێک زیاتر هەست بە واڵا بوون دەکرێت. کۆچی دوایی مام جەلال لە کاتێکدا بوو کە گەلەکەمان قۆناغێکی گرینگی خەباتی رزگاری خوازانە و گواستنەوە بە قۆناغێکی نوێ تێپەر دەکرد. بۆیە ئەم خەسارە لە قووڵاییە جەستەی بریندار و پارچە پارچە کراوی کوردستاندا هەست پێ دەکرێت.\nمام جەلال نموونەی پێکەوە ژیان بوو. ئەو کەسێک بوو کە هێزە دژبەر و رکەبەرەکان، لایەنە وێک نەچووەکان لە دەوری یەکتر کۆ دەکردەوە و لە دژایەتیەکان هەل و فرسەتی پێکەوە بوون دەخوڵقاند. مام جەلال رێبەرێک بوو کە زۆر کاری نەبوو مومکین دەکرد. مام جەلال لەو کەم وێنە رێبەرانە بوو کە بۆ رزگاری نەتەوەکەی چوار ئەستوونی خەباتی چەکداری، کۆمەڵایەتی، دیپلۆماسی و کولتووری پێکەوە گرێدابوو و ئەمەش رەمزی سەرکەوتن، خۆشەویستی و رێزگرتن لەو رێبەرە کەم وێنەیەی کورد بوو.\nمرۆڤی شۆرشگیر، کۆچەکەشی شۆرشگێرانەیە. بە کۆچی دوایی مام جەلال کۆمەڵانی خەڵکی کوردستان لە هەموو پارچەکانی کوردستانەوە بە رێکخستنی شەپۆلی پرسە و سەرەخۆشی، یادی ئەو رێبەرەیان زیندوو کردەوە و نیشانیاندا کەسانێک کە لە پێناو مرۆڤایەتی، نشتیمان، ئازادی و رێزگرتن لە کەڕامەتی مرۆڤ خەبات دەکەن، دەبنە بەشێکی جیانەبووە لە کۆمەڵگای کوردستانی و مرۆڤایەتی. ئەمەش ئەرکی ئێمە رێبوارانی رێبەرانی ئازادیخواز و کاریزمای نەتەوەیی قورستر دەکات. ئەرکی درێژەدانی رێگایان، ئەرکی گەشەپێدانی بایەخەکانی رێبەرانمان و ئەرکی پێکەوە کارکردن و کۆکردنەوەی هێز لە دەوری بەها هاوبەش و مرۆڤی و نەتەوایەتیەکانمان.\nئێمە ئەندامان و لایەنگرانی حیزبی دێموکرات لە فینلاند وێڕای سەرەخۆشی دووبارە لە کەسوکار و بنەماڵەی بەڕێزی مام جەلال و بەتایبەتی هەڤاڵانی راستەقینەی ئەو رێبەرە، هاوخەمی خۆمان لەگەڵ هەموو ئەندامان و لایەنگرانی یەکیەتیی نیشتمانیی کوردستان دەر دەبڕین. سەرەخۆشی لە گەلەکەمان بەتایبەت لە باشووری کوردستان دەکەین. وێڕای دەربڕینی پەژارەمان بۆ لە دەست دانی ئەو رێبەرە گەورەیە، دووبارە جەخت لە هاوئاهەنگی و تەبایی و پێکەوە بوون لە ناو هەموو حیزب و رێکخراوەکانی کوردستانی دەکەین و هیوادارین بە یەکیەتی و هەستی پێکەوە بوونێک کە بەهۆی کۆچی دوایی مام جەلال پێک هاتووە ئەم بڕگەیە مێژووییەی باشووری کوردستان بە سەرکەوتویی تێپەر بێت.\nڕۆحی مام جەلال شاد،\nسەبووری و خۆڕاگری بۆ ئازیزانی،\nتەبایی و سەرکەوتن بۆ خەبات و تێکۆشان لە کوردستاندا\nدیداری دۆستانەی هێزە سیاسیەکانی چالاکی رۆژهەڵاتی کوردستان لە فینلاند\nژمارەیەک لە حیزبە سیاسیەکانی رۆژهەڵاتی کوردستان لە کۆبوونەوەیەکی هاوبەشدا لە سەر پتەوترکردن و بەرنامەیی کردنی کار و چالاکیە هاوبەشەکان پێداگریان کرد. رۆژی دوو شەممە 20.11.2017 ژمارەیەک حیزبی سیاسی کوردستان لە کۆبوونەوەیەکی هاوبەشدا لەسەر ئەرک و چالاکیەکانی لەمەو بەدوایان کۆبوونەوەیەکیان پێک هێنا و پێداگریان لە سەر گەشەکردن و بەکردەوەیی کردنی کارو چالاکیەکانیان لە وڵاتی فینلاند بەتایبەت لە بواری پێوەندیە ناونەتەوەییەکاندا کرد. لەو کۆبوونەوەیەدا بریاردرا بە مەبەستی چالاککردنی هاوکاری نێوان هێزە سیاسیەکانی رۆژهەڵاتی کوردستان بە زوویی کۆبوونەوەی هاوبەشی دیکە پێک بهێندرێت و بەرنامە و پلانی کاری هاوبەش بە پێی پێویستی سیاسی رۆژهەڵاتی کوردستان و کۆمەڵگای سیاسی رۆژهەڵات لە فینلاند دابرێژرێت.\nبەرێوەچوونی کۆنفرانسی کۆمیتەی ناوچەی هێلسینکی\nبەبەشداری ژمارەیەک لە ئەندامان و بەرپرسی کۆمیتە و تەشکیلاتی کۆمیتەی حیزب لە وڵاتی فینلاند کۆنفرانسی کۆمیتەی ناوچەی هێلسینکی لە فینلاند پێک هات.\nرۆژی شەممە 25.11.2017 کۆنفرانسی کۆمیتەی ناوچەی هێلسینکی لە وڵاتی فینلاند بە بەشداری ژمارەیەک لە ئەندامانی حیزبی دێموکراتی کوردستانی ئێران لە ناوچەی پایتەخت پێک هات. کۆنفرانسەکە بە خولەکێک بێ دەنگی بە یادی شەهیدانی کوردو کوردستان دەستی پێ کرد. دوای بەخێرهاتنی بەشداران لە لایەن عەباس بۆستانچی بەرپرسی پێشووی کۆمیتەی ناوچەی هێلسینکی، کۆنفرانس لە لایەن جەهانبەخش خالدیەوە کرایەوە.\nبە دوای ئەودا وتارێک لە سەر رەوشی سیاسی ئێستا و کار و چالاکی کۆمیتەکان لە وڵاتی فینلاند لەلایەن کەریم حەبیبی بەرپرسی تەشکیلاتی کۆمیتە لە فینلاند پێشكەش کرا. لە بەشێکی دیکەدا وتاریک لە سەر پێویستی خۆرێکخستن بۆ تەندوروستی دەروونی و توانا بەخشی و ئەرکی کۆمیتە و رێکخراوەکانی حیزبی لە لایەن مەجید حەقی بەرپرسی کۆمیتەی حیزب لە فینلاند پێشکەش کرا.\nبەشی کۆتایی کۆنفرانس بریتی بوو لە هەڵبژاردنی کۆمیتەی نوێ بۆ کۆمیتە ناوچەی هێلسینکی. لە ئاکامدا پێنج کەس وەک ئەندام و جێگری کۆمیتەی هێلسینکی هەڵبژێردران و ئەرکی بەرێوەبردن و جێبەجێکردنی کاروباری حیزبییان لە شاری هێلسینکی و دەوروبەر بە ئەستۆ گرت. لە یەکەم کۆبوونەوەی خۆی دا دوای کۆنفرانس، هۆگر عەلیپوور وەک بەرپرسی کۆمیتەی هێلسینکی هەڵبژێردرا.\nهەنگاوی کۆمیتەی هێزە سیاسیەکانی کوردستان بەرەو رێکخراوەتر بوون\nبە بەشداری زۆر بەی هەرەزۆری حیزبەکانی ئەندامی کۆمیتەی هێزە سیاسیەکانی کوردستان، بڕیار درا ئەو کۆمیتەیە کار بکات بۆ پەسەندکردن و جێبەجێ کردنی پلانی کاری و بەرنامەی هاوبەش. لە کۆبوونەوەیەک کە رۆژی 20.11.2017دا بە بەشداری زۆربەی هەرە زۆری نوێنەرانی حیزبەکانی ئەندامی کۆمیتەی هاوکاری هێزە سیاسیەکانی کوردستان وێرای ئاماژە بە ئەرکەمانی هەنووکەیمان لە سەر بەبەرنامەیی کردن و رێکخراو کردنی کۆمیتەکە پێداگری کرا و دەستەیەک هەڵبژێردرا بۆ جێبەجێ کردنی ئەو بڕیارانە و ئامادەکردنی رەشنووسی دستووری کۆمیتەی هاوکاری هێزە سیاسیەکان. لە لایەن حیزبی دیموکراتی کوردستانی ئێران کۆمیتەی فینلاندەوە بەرێز مەحموود فەتاحی بەرپرسی پێوەندیە کوردستانیەکانی کۆمیتە و مەجید حەقی بەشداری کۆبوونەوەی کۆمیتەی هێزە سیاسیەکانی کوردستان ببوون.


ژان و ژیان - میوانی بەرنامە : لەیلا سۆفی سوڵتانی شاعیر 4 / 7 / 2017 ژان و ژیان 20 / 6 / 2017 ژان و ژیان . میوانی بەرنامە ; خاتوو شکۆفە قادرسووری 16 / 5 / 2017 ژان و ژیان . میوانی بەرنامە ; کاک ئازاد مستەوفی رۆژنامە نووس / فەرانسە 2 / 5 / 2017 ژان و ژیان - کارناسی بەرنامە :کاک ئازاد مسۆفی 31 / 1 / 2017


جۆزەردانی خوێناوای بانە و زامێکی ساڕێژ نەکراو - Mehr News Agency\nAP ١٤٠٠ Khordad ١٦ ٠٨:٥٣\nNews Code 37639\nبە پێی هەواڵی مێهر، سەرکەوتنی ئێران لە بەرەکانی شەڕدا هاوکات دەبوو لە گەڵ تۆڵەسەندنەوەی سەدام لە خەڵکی هەژاری سنوورنشین بەڵام ئێستا بانە ئەستوورە وەکوو ئاربابا.\n15ی جۆزەردانی 63 هاوکات لە گەڵ 5ی ڕەمەزان وەبیرهێنەری خوێناویترین ڕۆژ لە میژووی بەرەوانی پیرۆز و شەڕی سەپێندراو لە شاری بانەیە. لەم ڕۆژەدا فڕۆکە شەڕکەرەکانی ڕژیمی بەعسی عێراق بە بوردومان کردنی ڕێوڕەسمێک، 605 کەس لە خەڵکی ئەو شارەی شەهید کرد و سەدان کەسیش بریندار بوون.\nژمارەیەکی زۆر لە خەڵکی ئەو شارە لاو و پیر و ژن و مێرد بۆ بەشداری لە ڕێوڕەسمی بەرزڕاگرتنی هەستانەوەی قوم کۆ بوونەوە کە لا ناکاو 5 فڕۆکەی شەڕکەری بەعس ئاسمانی شاریان گرت و کۆبوونەوەی سنوورنشینە بانەییەکانیان خوێناوی کرد.\nخەڵکی بانە بە زمانی ڕۆژوو هاتبوون یادی ئەو ڕۆژە بەرز ڕابگرن کەچی خۆشیان شەهید کران و ڕاپەڕینێکیتر پێک هات.\nگەرچی 8 ساڵ شەڕی سەپێندراو بۆ سەر ئێران بیرەوەری تاڵ و شیرینی زۆری بوو بەڵام بوردومانی کۆمەڵی خەڵکی سنوورنشینی بانە لە 15ی جۆزەردانی 1363 وەکوو بیرەوەرییەکی تاڵ و لەبیرنەکراو لە بیروزەینی خەڵکدا مایەوە و بەرە بەرە بۆ داهاتوو دەگوێزرێتەوە.\nئەم ڕووداوە تاڵە مێژووییە کە نمایشی ئاگر و خوێنی نیشان دەدا، کاتژمێر 10ی بەیانی ڕووی دا.


لە پێناو دامەزراندنی حکومەتی شوڕاییدا لە کوردستان خەبات بکەین – رادیو ده‌نگی ئازادی و یه‌كسانی\nلە پێناو دامەزراندنی حکومەتی شوڕاییدا لە کوردستان خەبات بکەین\nاکتبر 18, 2015 اکتبر 18, 2015\nکرێکاران و زەحمەتکێشانی کوردستان لە بارودۆخێکدا کار و ژیان و خەباتی خۆیان بەرەو پێش دەبەن، کە کوردستان کۆمەڵگایەکی تەحەزوب یافتەیە. ئەحزاب و هێزە بۆرژواییەکان لە کوردستان بوونیان هەیە و فەعالیەت دەکەن خەریکن لە ئێستاوە تەسەوری خۆیان لە سەرکەوتنی بزوتنەوەی کوردستان بە ڕای گشتی دەگەیەنن. ئەم هێزانە دەیانەوێ دامەزراندنی حکومەتێکی پارلمانی فیدراتیو وەک شکڵ و ناوەرۆکی سەرکەوتن بەسەر خەڵکدا بسەپێنن. ئەمانە بە خەڵک دەڵێن کە حکومەتێکی فیدراتیو کە لەسەر بنەمای سیستمە پارلمانیەکەی ئەو شکڵە حاکمیەتە کە بە باشترین شێوە دخاڵەتی خەڵک لە کاروباری سیاسی و بەڕێوەبردنی کۆمەڵگەدا دابین دەکات. دەڵێن لەژێر حاکمیەتی حکومەتی فیدراتیوی پارلمانیدا خەڵک ویست و داواکاریەکانیانن دەستەبەر دەبێت. لە بەرانبەر ئەم ئاوەژوو وێژی و تەبلیغاتانەی هێزە بۆرژواییەکاندا دەبێ راستیەکان بە خەڵک بوترێت و ئاڵترناتیوی حاکمیەتی ئینقلابی و شوڕایی بخرێتە بەردەمیان.حکومەتی فیدراڵی لە کورستانی عێڕاق بە روونی نیشانیداوە، جەماوەری بێبەشی کۆمەڵگایان لە دەزگای بەڕێوەبردنی کاروبار و مودیریەتی ڕاستەوخۆی کۆمەڵگە و حکومەت کردن بەسەر چارەنووسی خۆیاندا بەدوور گرتووە. لە سیستمی حاکمیەتی پارلمانیدا مافی حاکمیەتی سیاسی لە جەماوەری خەڵک دەستێننەوە و دەیسپێرن بە نوێنەرانی هەڵبژێردراو لە پاڕلماندا. لەم شێوەیە لە حاکمیەتدا دەنگدەران هیچ کۆنترۆڵێکیان بەسەر کرداری نوێنەرەکاندا نییە. لە نیزامە پارلمانیەکاندا دەنگدەران هەرچەند ساڵ جارێک دەچنە بەردەم سندوقەکانی دەنگدان تا بە دانی دەنگ، بەکردەوە خۆیان لە دەورگێڕانی راستەخۆ لە کاروباری بەڕێوەبردن و حاکمیەتی سیاسی کۆمەڵگە دوور بخەنەوە. لە نیزامی پارلمانیدا ئەگەر دەنگی دەنگدەران هیچ کۆنترۆڵێکی بەسەر پارلماندا نییە، نوێنەرانی پارلمانیش هیچ کۆنترۆڵێکیان بەسەر دەسەڵاتی ئیجرایی و چلۆنایەتی بەکردەوە دەرهاتنی یاسایەکدا نییە کە پەسه‌ندی دەکەن. پارلمان ئیختیاراتێکی بەرتەسکی هەیە و دەسەڵاتی راستەقینە لە دەست ئۆرگانە ئیجرایی، وەزاڕەتخانەکان، ئەڕتەش، پۆلیس و سازمانە ئەمنیەتیەکاندایە. لەم دیموکراسیە سەرمایەدارانەیەدا پارلمان دەبێتە شوێنی دەمەتەقە و جەدەل و مانۆڕی سیاسی ئەحزابی بۆرژوایی و ئۆرگانە ئیجراییەکان دەسەڵات و حاکمیەتی بۆرژوایی بەڕێوەدەبەن. لە نیزامێکی پارلمانیدا کە هێزە بۆرژوا ناسیۆنالیستەکان وەعدەی بە خەڵک ئەدەن هەرچەند ساڵ جارێک نوێنەرانی پارلمان دەگۆڕێن، کابینەی وەزیرانی دەوڵەت ته‌ئخیر دەکات، بەڵام ساختار و پێکهاتەی سەرەکی دەسەڵات لەدەست ئەڕتەش، پۆلیس و دەزگا ئەمنیەتیەکاندا دەمێننەوە. بەم هۆکارە سادەیە کە جەماوەری خەڵک ناتوانن لە کاناڵی پارلمانەوە ویست و داواکاریەکانیان دەستەبەر بکەن. کەوایە گومانی تێدا نییە، ئەگەر وێنایەک کە هێزە بۆرژوا ناسیۆنالیستەکان لە ئاسۆی سەرکەوتن لە کوردستان ئەیدەن بەدەستەوە بێتەدی و حکومەتی فیدراڵی کوردستان کە حکومەتێکی بۆرژواییە بێتە سەرکار ئاشکرایە کە لە هەمان سبەی رۆژی “سەرکه‌وتن”ەوە، خەڵکی زۆرلێکراوی کوردستان توشی چ چارەنوسێک دێن.\nکرێکاران، هەژاران و بێبەشانی کۆمەڵگە نەتەنیا سەهمێکیان تێیدا نابێت، بەڵکوو ئەمجارە هێزە بۆرژواییەکان لە قەوارەی حکومەتی کوردستانی فیدراڵ و ئاڵای نەتەوەیی، ئەفسانەی نەتەوەیی و سرودی میللی وەک ئامرازێک بۆ فریودانی کرێکاران و خەڵکی هەژار و بێبەشی کۆمەڵگە کەڵک وەردەگرن. ئەمجارە خەڵکی کرێکار و زەحمەتکێش و بێبەشی کۆمەڵگە دەبێ بۆ مەیهەنی خۆیان زیاتر کاربکەن، زۆرتر ماڵیات بەدەن، کەمتر مەسرەف بکەن و مانگرتن و خۆپیشاندان نەخەنە رێ. حکومەتی فیدراڵی کوردستان دەبێتە حکومەتی کەمینەی کۆمەڵگە بەسەر زۆرینەدا، حکومەتێک دەبێت کە تەنیا بۆرژواکان، نوخبەکانی کۆمەڵگە و سەرانی ئەحزاب بۆرژوایی دەتوانن پێگە کلیدیەکان بە دەست بێنن.\nئەگەر خەڵکی زۆرلێکراوی کوردستان نایانەوێ بەم چارەنووسە گرفتار بن، دەبێ لە ئێستاوە لە بیری بناغەڕێژی حاکمیەتی شۆڕشگێرانەی خۆیاندا بن. کرێکاران و زەحمەتکێشان و خەڵکی زۆرلێکراوی کوردستان دەبێ لەبیری دامەزراندنی دەوڵەتێکدا بن کە هەموو ژن و پیاوێکی کرێکاری سادە و هەموو زەحمەتکێشێکی نەخوێندەوار بتوانێ ئەهرومەکانی دەسەڵاتی بەدەستەوە بگرن و راستەوخۆ لە حەیاتی سیاسی و بەڕێوەبردنی کۆمەڵگەدا دەوریان هەبێت. بەرنامەی کۆمەڵە بۆ حاکمیەتی شۆڕشگێڕانە لە کوردستان دەیەوێ ئیمکانپەزیر بوونی دامەزراندنی وەها حاکمیەتێک، حاکمیەتی شوڕایی پیشانی خەڵک بدات و بیکاتە شعوری گشتی خەڵکی کوردستان تا لەوە کەمتر بە سەرکەوتن نەزانن و پێی رازی نەبن. بەرنامەی کۆمەڵە بۆ حاکمیەتی شۆرشگێڕانە دەیەوێ بەخەڵک بڵێ کە ئەمری حاکمیەت لە کوردستانی ئازادکراو مافی بێ ئەملاوئەولای کرێکاران و خەڵکی زۆرلێکراوی کوردستانە و کۆمەڵە ئامادە نییە لەگەڵ هیچ حێزب و گروپێک لەسەر دابەشکردنی دەسەڵات لە داهاتودا وتووێژ و مزاکرە بکات. بەرنامەی کۆمەڵە بۆ حاکمیەتی شۆڕشگێڕانە لە کوردستان دەیەوێ نیشانی بدات کە بە تێکشکاندنی بەساتی حاکمیەتی کۆماری ئیسلامی و ماشێنی سەرکوتی لە کوردستان، کرێکاران و خەڵکی زەحمەتکێش و هەژار و بێبەش کە زۆربەی کۆمەڵگا پێکدێنن، دەتوانن دەسەڵات بەدەستەوە بگرن. دەیەوێ نیشانی بدات ئەم ساختارە شوڕاییەیە ئیمکانی بەشداری و دەخاڵەتی بەرینترین جەماوەر لە ئەمری حاکمیەتدا فەراهەم دەکات. لە حکومەتی شوڕاییدا سەرجەم ئەندامانی کۆمەڵگە وەک بەشێک لە دەوڵەتن و لە سازمانی دەوڵەتیدا جێگایان هەیە. لە حاکمیەتی شۆڕشگێڕانەی پێکهاتو لە شوڕاکان کە بەرنامەی کۆمەڵە جەختی لەسەر دەکاتەوە، خەڵک لە شوڕا ناوچەییەکاندا خۆیان ڕێکخستوە و دەسەڵاتی ڕاستەقینەیان بەدەستەوەیە و هەر کاتێک بیانەوێ دەتوانن نوێنەرەکانیان بانگ بکەنەوە و وەلایان بنێن و بەم شێوەیە هەموو تەشریفات و مەحدودیەتە بوروکراتیکەکان لە هەڵبژاردن دەسڕدرێنەوە. لەوێوە کە حکومەتی شوڕایی مافی ئازادانەی لابردنی هەڵبژێردراوان لە هەموو کاتێکدا ئەداتە خەڵک، تا کاتێک کە ئەم مکانیزمە بەڕێوەبچێت توشی گەندەڵی نایەت. لەم رێگایەوە گەندەڵی ئیداری کە نەخۆشیەکی چەند لایەنەی حکومەتە بورژواییەکانە بەهۆی ئەوەی کە رێگایەک بۆ دخاڵەتی راستەوخۆی خەڵک لە بەڕێوەبردنی وڵاتدا تێیاندا بەکردەوە دەرنایەت بۆ هەتاهەتایە دەچێتەلاوە. لە حکومەتی شوڕاییدا سەرجەم کاربەدەستانی ئیداری و سیاسی و قەزایی لە لایەن خەڵکەوە هەڵدەبژرێردرێن و هەرکاتێک زۆرینە ئیرادە بکات، لە هەموو کاتێکدا دەکرێ لاببرێن. بەرپرسان لە بەرزترین پلەکانی حکومەتی شوڕاییدا وەک خزمەتگوزاری خەڵک دەجوڵێنەوە و حقوقێکی بەرابەر لەگەڵ حقوقی کرێکاراێکی شارەز وەردەگرن. بەمجۆرە خەڵکێک کە لە نیزامی شوڕاییدا ڕێکدەخرێن خۆیان هەم قانون گوزارن و هەم بەڕێوەبەری قانون. ئەوەی لە بەرنامەی کۆمەڵەدا بۆ حاکمیەتی شۆڕشگێڕانە جەختی لەسەر دەکرێتەوە حاکمیەتێکی شوڕاییە کە لە سەرویەوە کۆنگرەی سەرتاسەری نوێنەرانی شوڕاکان و لە نزمترین ئاستیشیدا شوڕا ناوچەییەکانی شار و دێهاتەکان بوونیان هەیە و لە رێگای سیستمی شوڕاییەوە راستەوخۆ وەک بەشێک لە دەوڵەت لە ئەمری حاکمیەتدا دەور و نەخشی چالاکانەیان هەیە و لە رێگای نوێنەرەکانیانەوە لە ئاستی جۆراوجۆردا، کۆنگرەی ناحیەیی، ئه‌یالەتی، ناوچەیی و سەرتاسەری لە هەموو مەیدانەکانی فەعالیەتی کۆمەڵایەتیدا دەخاڵەت دەکەن. هێزی چەکداری ناوچەیی لەژێر فەرماندەهی کۆنگرەی سەرتاسەری شوڕاکاندا کاروباری پێوەندیدار بە دیفاع لە دەستکەوتەکانی خەڵکی کوردستان لە بەرانبەر هێرشی دەوڵەتی ناوەندی و یان هەر هێزێکی تردا وەئەستۆ دەگرێت. ئەم هێزە مافی هیچ جۆرە دخاڵەتێکی لە کاروباری نێوخۆیی کوردستاندا نابێت. کۆمەڵە لە ئێستاوە بەرنامەی سیاسی خۆی بۆ حاکمیەتی شۆڕایی خەڵکی کوردستانی پێشکەش کردوە و هەوڵ ئەدات لە کاتی خۆیدا بیخاتە بەردەم شۆڕای نوێنەرانی سەرتاسەری خەڵکی کوردستان بۆ پەسه‌ند کردن و تا بەخێرایی بیخاتە بواری ئیجراییەوە.\nسەرجەم ماف و ئازادییە سیاسی و کۆمەڵایەتیەکان، متالباتی ریفاهی و فەرهەنگی، ماف و داواکاری ژنان لە بواری یەکسانی تەواو لەگەڵ پیاوان، مافی منداڵان، ئێقدامات لە بواری پاراستنی ژینگەدا، لەگەڵ مەتنی قانون کارێکی شۆڕشگێڕانە روونکراوە لە بەرنامەی لانیکەمی حیزبی کومونیستی ئێراندا، لە کوردستانی ئازاد کراو دەخرێنە بواری کردارییەوە.\nلە کوردستانی ئازادکراودا مافی دیاریکردنی چارەنووسی خەڵکی کوردستان بە واتای ئازادی جیابوونەوە لە ئێران و پێکهێنانی دەوڵەتی سەربەخۆ دابین دەکرێت و بارودۆخی پێویست بۆ کەڵک وەرگرتنی ئاگاهانە لەم مافە فەراهەم دەکرێت. خەڵکی کوردستان دەتوانن بە دابین بوونی بەکردەوە و یان رەسمی بارودۆخێک کە لەو بەرنامەیەدا گونجێندراوە لە چوارچێوەی ئێراندا بمێنێتەوە یان دەوڵەتی سەربەخۆی خۆی پێکبێنێ و لە ئێران جیابێتەوە. لە روانگەی ئێمەوە ئەگەر بێت و خەڵکی کوردستان بڕیار بدات لە بارودۆخی بوونی حکومەتێکی کرێکاری و یان شەرایەتێکی دیموکراتیک و شۆڕشگێڕانەدا لە ئێران لە چوارچێوەی ئێراندا بمێننەوە بە هاتنە ئارای ئەم بارودۆخە و بە گرتنەپێشی سیاسەتێکی ئاگاهانەی ئاموزشی و فەرهەنگی هەموو جۆرە نایەکسانی و ناهاوئاهەنگیەک لەنێوان نەتەوە جۆراوجۆرەکان و لەوانە میللەتی کورد و غەیرە کورد دا لەبەین دەچێت و هۆویەتی ئیسانی ئەفرادی سەربە نەتەوە جۆراوجۆرەکان و رێگای ئاوێتە کردنیان وەک کۆمەڵێک ئینسانی ئازاد و بەرابەر خۆش دەکرێت. ئاوا کۆمەڵگایەک لەگەڵ دیاردەی ستەمی نەتەوایەتی بێگانە دەبێت.\nPrevious Article دەوڵەتی رەگەزپەره‌ستی ئیسرائیل و شەپۆلێکی نوێ لە ئاژاوەگێڕی\nNext Article به رنامه كاني پیش نیوه رؤی ئه مرؤ 2015/10/19


زۆرینەیەك بەستەم ڕازی بێ كۆیلایەتی بۆ دز بكات پارەی بۆ چییە؟\nلەم كاتەدا كە من دەڵێم پارە هەیەو بۆ میلەت نیە، كۆیلەی وا هەیە قەرزی كردووە بۆ نانی ئێوارە بەڵام بەرگری لەوە دەكات كە وایلێكردووە و دژی ئەوانەیە كەلانی كەم دزی لێناكەن !\nبەڵێ پارە هەیە، لە 2014 بڕی 12 ترلیۆن دیناریان لە بانكەكان دەرهێنا ئێستەشی لەسەر بێ ناڵێن چی لێكرا ! درا بەمووچە؟ حاشا لە 2014 چوار مانگ بەغدا پارەی نارد لە 2015 دیسان چوار مانگ بەغدا پارەی نادر ئەوكات 4 موچەیان نەدا! دواتر 12 ملیار دۆلاریان لەموچە بڕی بەپاساوی ئەوەی بەغدا بەشە بودجەی نەناردووە كەلەوكاتەدا بەهۆی شەڕی داعشەوە دەستیان بەسەر نەوتی كەركوك دا گرت و مانگانە 450 هەزار بەرمیل نەوتی كەركوكیان دەفرۆشت!\nئەم حوكمڕانێتیە لە 2014 ەوە پرۆژەی ڕاگرتووە پارەی بەڵێندەران و كۆمپانیاكانی بردووەو نەیداونەتەوە، خەرجی كەم كردۆتەوە، داهاتی ناوخۆی بەنایاسایی زیاد كردووە، بزنسی خۆیان زیادی كردووە، لە شەڕی داعشەوە بۆ كۆرۆنا بزنسی هەردوو حزبی باڵا دەست زیادی كردووە كەمی نەكردووە، كەناڵەكانیان كەبەپارەی میلەت كاردەكات گرێبەست و داهاتی زیادی كردووە كەمی نەكردووە، گەشت و كەیف و سەفایان زیادی كردووە كەمی نەكردووە، مۆدیل و پارەی بانكەكانی دەرەوەیان و سەهمی كاركردنیان زیادی كردووە كەمی نەكردووە، پارە تەنها بۆ خەڵك نیە، خەڵك بەوانەشەوە كە ئەندام و لایەنگری حزبەكانیان و لەدەنگدان تەزویریان بۆ دەكەن!\nبەكورتی پێیان دەڵێم پارەكانتان لەكوێیە :\nلەبانكەكانی ئەڵمانیاو سویسراو ئەمریكاو بەریتانیا پارەیەكی خەیاڵی ئەم دەسەڵاتدارانەی هەرێم هەیە، كوڕو كچ و دارودەستە تایبەتەكانیان پارەیەكی خەیاڵیان لەبزنسی گەورەدا هەیە كە شێخەكانی دوبەی و جدەی تێپەڕاندووە، بانكیان هەیە بۆ سپیكردنەوەی ئەو پارانە كەبردویانەتە دەرەوە.\nبۆیە زۆر تێك دەچن كاتێك لەدەرەوە دەڵێی میلەتی كورد برسیەو حكومەت موچەی پێ نادرێ! چونكە ئەوروپی و ئەمریكی و بەریتانیەكان باش دەزانن پارەی ئەم سیاسیە باڵادەستانەی هەردوو حزب و حكومەت لەدەرەوە چەند زۆرە!\nمیلەت هێشتا بەرگری لەو دزە گەورانە دەكات كە 28 ساڵە قوتی دەبەن و فێڵی لێدەكەن بۆیە ئێمەومانان هیچێكی وامان پێ ناكرێ بەرامبەریان!\nئەوان خۆیان جورئەتی ڕوبەڕووبونەوەیان نیە لەگەڵمان ئەو حەشاماتە لەكۆیلەو بێ پارەی خەسێنراو بە خەتی فری دەخەنە بەرامبەرمان جنێو بدات بەئامانجی ئەوەی كۆمێنتەكەی بباتەوە لەتێ نانی پێ وەرگرێ!\nپارە تەنها بۆ ئەوانە نیە كەبێ موقابیل ملكەچن و بەرگری لەدز دەكەن، پاسەوانی لەستەمكار دەكەن.\nتا ئەم ساتەی لەسەر بێ نەكوڕی تاڵەبانی نەكوڕی بارزانی لەكۆمێنت دا وشەیەكی نەشیاوو جنێوێكی نەنوسیوە، بەسەر دیواری مەكتەب دا نەچووە بەناسنامەی تەزویر دەنگی زیادە بدات، تەقەی لەخۆپیشاندەر نەكردووە، چالاكوانێكی نەگرتووە، هەر كۆیلەو بێ پارەو چەورە بۆی كردوەن! ئەوانیش باش دەزانن برسیان بكەن و ئەوەشیان پێ بكەن و قبوڵیشیان بێ!\nئیدی ئەمانە پارەیان بۆ چییە؟ ئەوەی ئەمەی قبوڵ نیەو بۆیان ناكات كەمینەیە بووە بەقوربانی ئەو زۆرینە كۆیلەو بەرگریكارە لەستەمكاران.


ئەگەر سیسی نەبووایە\nئایدۆلۆژیا تا نەچێتە دەسەڵات و کاتی خۆی وەرنەگرێ، سیحرەکەی بەتاڵ نابێتەوە ویلایەتی فەقێ، چل ساڵە لەسەر حوکمەو بە تەواوی کاتی خۆی وەرگرت و تازە بڕوخێ و نەڕوخێ، چۆڕی سیحری تیانەماوە.\nکە خراشە تەنەکەی خۆڵەوە، ئیتر ئەم زبڵە کۆتایی دێ و جارێکی تر سەرهەڵناداتەوە. چونکە ئێرانییەکان پێشئەوەی لە حوکمدا فڕێیبدەن، لەناو خۆیاندا فڕێیانداوەو هیچ سیحرێکی نەماوە لەسەر بیرو هۆشیان! یەعنی ئێستا ساتێکی مێژووییەو شیعەو ناوچەکە، لەبەردەم ڕزگاریی یەکجاریدان لە ئایدۆلۆژیای شیعیزم.\nخۆ ئەگەر دوای ڕوخانی شا، خومەینیش دوای ساڵێك بڕوخایە، ئێستاش خەڵکی ئێران مەستی کاسێتەکانی بوون و خەیاڵیان بە حوکمی ویلایەتی فەقێوە لێئەدا! بەڵام چونکە کاتی خۆی پڕکردو حەقیقەتی دەرکەوت، ئیتر کەس خەیاڵی پێوەلێناداو سیحری ئایدۆلۆژیاش ئەو خەیاڵەیەو کە ئەو خەیاڵە مرد، ئیتر ئایدۆلۆژیا خۆری ئاوابووە!\nبەڵام کێشەی سونە ئەوەیە، سونیزم لەدەسەڵاتدا، بە تەبیعی نەڕۆشت و بەشی ئەوە کات و فرسەتی وەرنەگرت، کە سیحرەکەی لەناوەوە بەتاڵببێتەوەو خەڵك خۆیان تفیبکەنەوە! لەڕاستیدا خراپترین شت ئەوەبوو کە "ئەمریکا" تاڵیبان و "عەسکەر" ئیخوانی ڕوخاند!\nئەم دوو نمونەیە، ئەگەر بەردەوامبوونایەو کاتی خۆیان وەرگرتایە، هەرزوو لەناوەوە سیحریان بەتاڵ ئەبووەوەو تووڕئەدران. وەحشی ئایدۆلۆژیاش کە لە شوێنی خۆی سەری پانکرایەوە، ئیتر لە شوێنی تر ڕاست نابێتەوە. چونکە لە شوێنی تر، ئەگەر هەشبێ لقی هەیە، بەڵام لە جێگای خۆی ڕەگی هەیە!\nویلایەتی فەقێ بڕوخێ و نەڕوخێ تازە سیحرەکەی چۆتە زبڵدانەوە، بەڵام سیحری حکومەتی جیهادی و ئیخوانی هەر هەیەو سونەکان بەردەوام خەیاڵی پێوەلێئەدەن، بۆ هەرکێشەیەك یەکسەر ئەگەڕێنەوە بۆئەوەی کە ئیسلام حەلە، ئیسلامەکەش مەبەستیان حوکمی وەهابیەت و ئیخوانە!\nبەڵام شیعەکان جارێکی تر ناگەرێنەوە بۆ ئەو وەهمە، چونکە بە چل ساڵ ئەو قۆناغەیان بڕی و تێگەیشتن کە شتەکە کێشەیە نەك حەل.\nجیهادیزم و ئیخوانیزم نەك سیحری خۆی ماوەو بەتاڵنەبۆتەوە، بەڵکو کە بە ناتەبیعی و لەڕێگەی ئەمریکاو ئینقیلابەوە لە دەسەڵات خران، ئیتر سیحری مەزوڵومییەتیشیان بەدەست هێنا!\nیەعنی لەو کاتەیا کە سیحری شیعیزم بەتاڵ ئەبێتەوە، سونیزم هێشتا لەبری سیحرێك دووانی هەیەو قوڕەکەی زۆر خەستترە!\nئێستا ئەردۆگان ڕێك خەریکی ئەوەیە کە سیحری عوسمانیزم، لەناوەوە بەتاڵبکاتەوە! ئەمەی ئەردۆگان ئەیکات لە ئەخیری ڕێگاکەدا تورکەکان بەجۆڕێك هیلاك ئەکات، کە وەکو ئێرانییەکان، خۆیان بیخەنە زبڵدانەوە. بەپێچەوانەوە ئەگەر ئینقیلابی عەسکەر سەری بگرتایە، سیحری ئەردۆگانیزم لە تورکیا زیاتر ڕەگی دائەکوتاو جارێکی تر سەریهەڵئەدایەوە.\nسەیرکە کاتێ ئەردۆگان خەریکی ئاشتی و چاکسازیی ناوخۆیە، ئابوری تورکیا ئەفڕێنێ. بەڵام کاتێ بەخەیاڵی عوسمانیزم، دەسئەکا بە شەڕو دەستێوەردانی دەرەوە، ئابووری تورکیا ئەهێنێتە ژێر سفرو قەرزاریی! کە ئەمەش نەتیجەی هەموو هەناردەکردنێکی شۆڕش و ئایدۆلۆژیایە. (شەڕو ئاژاوەی دەرەوە) (برسێتی ونابووتبوونی ناوەوە).\nدەسەڵاتی (هەناردەکەری عەقیدەو شۆڕش) بە زەرورەت ستەمکارە، چونکە شتەکە پێش هەناردەکردن و سەپاندنی دەرەکیی، سەپاندنی ناوخۆی گەرەکە!\nئەگەرچی سەرەتا وەهمی عەدالەت و خۆشگوزەرانی ئەبەخشێتەوە، بەڵام بەزەرورەت فاسدو برسیکەرە، چونکە مەسرەفی هەناردەکردن، لە گیرفان و سفرەی خەڵکەکە ئەبڕدرێت.\nبەزەرورەت فەوزاو شەڕو کاولکارییە، چونکە سیستەمی جیهان، سیستەمی ئەمنی قەومی دەوڵەتەو هەناردەکردنیش ئەم خەتە سورە ئەبەزێنێ.\nئیسلامی وەهابی و سەلەفی، نزیکەی سەدەیەك کاتی وەرگرت و سیحری تیانەما، تەنیا دەرزییەکی گەرەکە بۆ فشکردنەوە. ئێستا "بن سەلمان" خەریکە ئەو دەرزییەی بۆ بکاو لە جێگای خۆی بینێژێ!\nمیسریش زۆر لەوە فەقیرتربوو بتوانێ نانی ئیخوانی جیهان بداو مەسرەفی هەناردەکردنی ئیخوانیزم بکات. هەر زوو سیحری ئیخوان لەناوەوە بەتاڵ ئەبوویەوەو مەنهۆڵەکە لە شوێنی خۆی سەری ئەنرایەوە (ئەگەر سیسی تێکی نەدایە)!\nئینقیلابی میسر، تەنیا پاشەکشێ ی دیموکراسی نەبوو، بەڵکو (هێشتنەوەی سیحری ئیخوان و ئیزافەکردنی سیحری مەزڵومیەتیش بۆی) پاشەکشێیەکی زۆر گەورەترە، کە ڕەنگە عەقڵی سونی، سەدەیەکی تریش باجەکەی بداو ڕزگاربوونمان لە سونیزم زۆر دوابخات، بەجۆرێك کە حەسودی بە شیعەکان بەرین، کاتێ ئەوان پێش ئێمە، لە شیعیزم نەجاتیان ئەبێ!\nئیخوانەکان زۆر ڕقیان لە سیسی یە، چونکە سەری خواردن، بەڵام لەڕاستیدا ئەبێ زۆر مەمنونی بن، چونکە بەو سەرخواردنە ڕەگی هێشتنەوە! خۆ ئەگەر سیسی نەبووایە، ئێستا ئیخوان لەبەردەم ئەگەری ئەوەدابوو، کە وەکو ویلایەتی فەقێ، لە ڕەگەوە بچێتە زبڵدانەوە!


ڕۆژئاڤا تەڵەیەکی مسۆگەر بۆ تورکیا\nداوێکی مەترسیدار بۆ تورکیا دانراوە، ئەگەر لوتبەرزی و کەللەڕەقی تورک بەردەوام بێت و بچێتە ناو خاکی سوریاوە، و وا بزانێت ھەر وەک داگیرکردنەکەی عەفرین وایە، ھەروا بە ئاسانی بۆی ئەچێتە سەر، ئەوا چوونە ناو سوریای ئەمجارەی وەک ھاتنە دەرەوەی نابێت.\nھەر بۆیە بە ڕای من دنەی تورکیا ئەدەن کە ئەو ھەڵە گەورەیە بکات، ھەڵەی گەورەش سزای گەورەی بە دوادا دێت.\nچۆن خۆرئاواییەکان شل بوون تا سەددام بچێتە ناو کوەیتەوە، ئاواش ئێستا نەرمی ئەنوێنرێت تا ئەردۆغان بچێتە ناو سوریاوە، ئەوسا ھەوپەیمانییەک لە وڵاتانێک لە دژی دروست ئەکەن کە لە عەقڵی ھیچ تورانییەک و پاشکۆکانیدا نەبێت.\nھەرچەند تورک تا دوا ئۆقرەی بەرامبەر، یاری ئەکات و بۆی ھەیە پەشیمان بێتەوە، چونکە ئەو لە سەر کار و کاردانەوە ھەڵوێست وەر ئەگرێت... . من پێم وایە ئەگەر ێەردۆغان ئەم ھێرشە چاوەڕوانکراوە بکات کە ڕیکلامی بۆ ئەکات، ئەوا کێشەی قبرس و یۆنان و جینۆسایدی ئەرمەنییەکانیشی بۆ زیندوو ئەکەنەوە، ئەوا دۆزی کوردی باکوریش باڵا ئەکات و عەبدوڵا ئۆجەلانیش وەک چارەمەندێک بۆ دۆخی شێوای ناوخۆی تورکیا ئازاد ئەکەن.\nتورکیا لە دۆخێکی قەرزاری و داڕمانی ئابوریدایە، ھەر ئەبێت ئەردۆغان جوڵەیەک بکات بۆ ئەوەی ئەو دۆخە و شکستی پارتەکەشی بشارێتەوە و تورکیا و ناوچەکە بە خۆیەوە سەرقاڵ بکات.\nئەم جوڵەیە دوا تیری دوژمنە خوزگە ئەیوەشاند.


KHABAT media - ئاڵوگۆڕی بەندکراوان لە نێوان هەرێمی کوردستان و کۆماری ئیسلامی ئیراندا\nئاڵوگۆڕی بەندکراوان لە نێوان هەرێمی کوردستان و کۆماری ئیسلامی ئیراندا\nمێژووی ناردن : Wednesday, February 22 @ 22:38:45 UTC\nشتێکی ئاساییە کە لە نێوان وڵاتاندا هەر لە دێرزەمانەوە ئاڵوگۆری بەندکراو هەبووە . پێشهاتووە کە هاووڵاتییەکی وڵاتێک بە سەردان یا بۆکارێک روی لە وڵاتێکی کە کردووە و بە هۆی کارێکی نەشییاو و نەگونجاو کە لێی روودراوە ، خیلافی یاسا و رێسای وڵاتەکە بووە ، گیراوە و کراوەتە بەندیخانە ، یا سنووری بەزاندووە و گیراوە .\nئەمانە کاری رۆژانەن و دەکرێ رووبدا . زۆرجار کەسی تاوانبار دەدرێتەوە بە وڵاتەکەی خۆی و لەوێ سزای تاوانەکەی دەکێشێ . باشە ئەوە کارێکی مرۆڤدۆستانەیە ! بەندکراوەکە دەتوانی ئاسوودەتردەورانی بەندکراوییەکەی بەسەربەرێ وکەس وکارێشی بە ئاسانی بێنە سەردانی. لێرەدا ئەوەی جێگای پرسییار و گومانە ئەوەیە ، کە بۆ ئەو ئیرانییانەی لە هەرێمی کوردستان دەگیرێن سەدی نەوەدو نۆیان بە مادەی هۆشبەرەوە گیراون . ئایا کاربەدەستانی حکومەتی هەرێم هێچ لێکدانەوەیەکیان بۆ ئەم دیاردە گوماناوییە کردووە ؟ ئایا ئەمانە هەموویان خەڵکی ئاسایین ؟ جێگای پرسییارە . کۆماری ئیسلامی ئێران بە هەموو شێوەیەک کار دەکات بۆ ئەوەی ئەم کیانەی کورد هەیەتی لە باشووری کوردستان لە ناوی بەرێ ، کۆماری ئیسلامی دارای تەجرووبەیەکی زۆرە دژ بە نەیارانی، زۆر رێگای فڕوفێلاوی ونامرۆڤانە بەکار دەهێنێ کە بە زەحمەت ئێمەی کورد هەستی پێ دەکەین . ئیمە دڵ ئاوەڵە و ئەوانیش بەوپەری دوژمنکاری و قین لە دڵانە لە ژێرەوە خەریکی فەوتاندنمانن . لە رێگای بەنداو دروستکردنەوە بۆ ئەوەی کێشەی کەم ئاوی هەبێ لە کوردستان ، کێشە بۆ خاڵە سنوورییەکان دەنێتەوە هەر رۆژە بە بیانوویەک دەروازەی سنوورەکان دادەخات . ئەشیا و کەلوپەلی ماوە بە سەرچوو ئاودیوی باشووری کوردستان دەکەن، لەم رێگایەوە کەلوپەلە ماوە بە سەرچووەکەی بە سەر ئیمەدا ساخ دەکاتە و خەڵکێکی زۆریش تووشی نەخۆشی دەکات و لە لایەکیکەوە بەرهەمە ناوخۆییەکانی کوردستان نافرۆشرێ وخەڵک زەرەرمەند دەبن. بەم شێوە کێشە بۆ هەرێمی کوردستان و بۆ خەڵکەکەی درووست دەبێ و زەربە لە ئیقتیسادی کوردستان دەدات . زۆر وەخت بە بییانوی بوونی پێشمەرگە لە سەرسنوورەکان ، دەر و دەشت وگوندی ناوچەکە تۆپباران دەکات کە ئەوەش زییانێکی زۆر بە مەڕ و ماڵات ودەغڵ و دانی خەڵکی ئەو ناوچانە دەگەیەنێ و خەڵکی هەژار گوندەکانیان کە بە هەزار زەحمەت و کووێرەوەری ئاوەدانکردۆتەوە دەبێ بەجێی بێڵن . زۆر کێشەی کە ئەنێتەوە لە ڕێگای شیعەکانی عیراقەوە و هێندێک نۆکەری ئاڵقە لە گووێی دیكە.\nئەوەی ئەمانەوێ باسی بکەین و زۆر گوماناوی و تەموومژاوییە، ئەوەیە کە ئەوتاوانبارە ئیرانیانەی لە هەرێمی کوردستان بە مادەی هۆشبەرەوە دەگیرێن ، خەڵکی ئاسایی نین . ئەوانە نێردراوی ئیتلاعاتی ئیرانن و زۆربەیان دەورە دیدە و کادری ئیتلاعەتن کە ئەو کارەیان پێ سپێردراوە . رژێمی ئیران لە رێگای ئەمانەوە زەربەی جەرگبڕ لە گەلی کوردستان دەدات ، بە تیرێک چەند نیشانە دەشکێنی .\nالف . گەنجەکانمان کە هیواو ئومێدی دوارۆژمانن وەک گەنجەکانی رۆژهەڵاتی کوردستان بە مادەی هۆشبەرەوە تێوە دەگلێنن بۆ ئەوەی شۆرش و کوردایەتییان لا بمرێنن .\nب . بشێوی ودڵەراوکێ دەخەنە ناو جەماوەری کوردستانەوە .\nپ . لەم رێگایەوە داهاتێک دەست رژێم و دەست و پەیوەندەکانی دەکەوێ .\nت . زۆر وەخت هەر بەو کەسانەدا دیناری عێراقی و دۆلاری ساختە (تەزویر) دەنێرێتە باشووری کوردستان و لەوێ دەیگۆرنەوە بۆ ئەوەی زەربە لە ئابووری هەرێم بدەن و بشێوی دروست بكەن.\nلێرەدا دەقی هەواڵی گۆرینەوەی تاقمێک بەندکراو کە لە لایەن کۆماری ئیسلامی ئیران و هەرێمی کوردستانەوە ئاڵوگۆریان پێ کردوون دادەنێم کە لە تۆری کۆمەڵایەتی رووداوم وەرگرتووە ، بزانن هەرلە شێوەی گۆرینەوەکەوە فڕوفێڵی لایەنی ئیرانییەکەت بۆ دەردەکەوێ کە چەندە حۆقەبازن . هیوادارم کاربەدەستانی هەرێم بە چاوێکی کراوەتر لێکدانەوە بۆ ئەو تاوانبارانە بکەن با لەوە زیاتر کۆمەڵانی خەڵکی کوردستان نەبنە قوربانی ئەو کارە دزێو و نامرۆڤانەی کۆماری ئیسڵامی ئیران .\nهەرێمی کوردستان و ئێران 15 زیندانییان ئاڵوگۆڕ کرد\nلەلایەن بەختیار قادر 7 کاژێر لەمەو بەر\nزیندانیانی ئێرانی به‌هۆی مامه‌ڵەكردن و به‌كارهێنانی مادده هۆشبه‌ره‌كانه‌وه گیراون\nبۆ جاری سێیەم لە ماوە دوو ساڵدا، هەرێمی کوردستان و ئێران ئاڵوگۆڕی زیندانییان کرد و ئێران پێنج بەندکراوی رادەستی هەرێمی کوردستان کردەوە.\nلە دەروازەی حاجی ئۆمەرانەوە بۆ جاری سێیەم لە ماوەی دوو ساڵدا ئاڵوگۆڕی زیندانییان لەنێوان هەرێمی کوردستان و ئێران کرا.\nلەو ئاڵوگۆڕەدا هەرێمی کوردستان 10 بەندکراوی رادەستی ئێران کردەوە، بڕیاربوو ئێرانیش حەوت بەندکراو رادەستی هەرێمی کوردستان بکاتەوە، بەڵام بەبیانووی خراپی کەشوهەوا پێنج بەندکراوی رادەست کردەوە، دوو بەندکراوی لە مهابەدەوە رادەست نەکردەوە.\nلە ساڵی 2013ەوە حکومەتی هەرێمی کوردستان و کۆماری ئیسلامی ئێران لێک تێگەیشتنێکیان لەبارەی ئاڵوگۆڕی زیندانییان واژۆ کرد و لە 9-8-2015 کەوتە بواری جێبەجێکردن.\nبه‌شی زۆری زیندانیانی ئێرانی كه له زیندانه‌كانی هه‌رێمی كوردستاندان. به‌هۆی مامه‌ڵەكردن و به‌كارهێنانی مادده هۆشبه‌ره‌كانه‌وه گیراون، به‌ڵام زیندانیان کوردستان لە ئێران زۆرینە بەهۆی به‌زاندنی سنووره بەبێ پاسپۆرت و شه‌ڕ و مادده كحولییه‌كانه‌وه‌یە.\nبه‌پێی ئاماره فه‌رمییه‌كان، زیاتر له سێ هه‌زار و 300 ئێرانی له ده‌ره‌وه‌ی ئه‌و وڵاته له زینداندان، كه نزیكه‌ی دوو هه‌زار كه‌سیان له وڵاتانی هاوسنووری ئێرانن\nئەمە وەک مشتێک وایە لە خەروارێک ، کەوتوونەتە داوەوە و گیراون ، مەگەر هەر خوا بزانێ بە سەدانیکە لەم پێڕە تاوانبارە بێدین و بێویژدانانە کە نەتواندراوە لە لایەن ئاسایشی هەرێمەوە بگیرێن وا ئێستا لە باشووری کوردستان خەریکی ماڵویرانکردنی خێزانی کوردن. هەر لەم ڕۆژانەدا لە هەڵەبجە ئاساییش دەستی بە سەر ١٢٧ کارتۆن حەبی ترامادۆڵدا گرتووە لە عەمبارێکدا .\nبە بروای من دەبێ حکومەتی هەرێمی کوردستان سنوورێک دابنێت بۆ ئەم دەستێوەردان و مالوێرانکارییەی کە لەڵایەن بەکرێگیراوانی رژێمی ئێرانەوە بەرانبەر بە خەڵکی باشووری کوردستان دەکرێ، تا درەنگ نەبووە بە ڕاستی ئەم کارە دزێوەی کە کۆماری ئیسلامی ئیران دژ بە خەڵکی کوردی دەکات چی لە تاوانەکای داعەش کەمتر نییە کە بەرانبەر بە گەلی کورستان کردیان، ئەم نارەواییە جێگای قەبووڵکردن نییە .


بەفر بارین كاریگەری لەسەر هاتوچۆی بازرگانی لە خاڵە سنوورییەكان نەكردووە – تۆڕی میدیایی خەڵک\n2020/01/22 - 2:30 PM\nبەڕێوەبەری ناحیەی بیارە ڕایدەگەیەنێت، تیمەكانی ئاوەدانكردنەوە و شارەوانی بە بەردەوامی سەرقاڵی پاككردنەوەی ڕێگا سەرەكییەكانن.\nحەمید بارام بەڕێوەبەری ناحیەی بیارە بە (خەڵك)ی ڕاگەیاند، ناوچەی هەورامان ناوچەیەكی سارد و شاخاوییە و لە وەرزی زستاندا ڕووبەڕووی شەپۆلێكی بەفر و بارانی بەهێز دەبێتەوە، بەڵام لیژنەكان بە بەردەوامی كارئاسانی بۆ هاوڵاتیان دەكەن.\nوتیشی”تیمەكانی شارەوانی و كۆمپانیای گارێكس و لیژنەكانی سەر بە ناحیەی بیارە و بەڕێوەبەرایەتی ڕێگاوبانی هەڵەبجە بەردەوامن لە پاكردنەوەی ڕێگاوبانەكان و هاتوچۆی هاوڵاتیانیش بە بەردەوامی هەیە وخاڵی سنووری شوشمێش هاتوچۆی بازرگانی تێدایە و تا ئەمساتە نەمانهێشتووە هیچ كێشەیەك دروستببێت”.\nسەبارەت بە كەمبوونەوەی هاتوچۆی شۆفێران و دابەزینی ئاستی بازرگانی لە خاڵی سنووری شوشمێ، ناوبراو ڕایگەیاند، بەهیچ شێوەیەك بەفر بارینەكە كاریگەری لەسەر كەمكردنەوی هاتوچۆی شۆفیران و ئاستی بازرگانی نەبووە.\nبەرێوەبەرایەتی گشتی كەشناسی و بومەلەرزەزانی هەرێمی كوردستانبەفر و بارانهەورامان\nئەحمەدئاوا؛ دەستكرا بە چاككردنی ئەو ڕێگایەی گەشتیارەكانی تێدا بوونە قوربانی


یەكێتییەكان (چونكە یەك نین) لەناوخۆیاندا تا ئەو شوێنە تەبان (واتا گیڤ دەبنەوە) كە بیانەوێ كێشە ناوخۆییەكانی خۆیان بكەنە بابەتێكی ستراتیژی بەرامبەر بە پارتی، لە كوێ پارتی تەنازولی بۆ كردن، یان لەگەڵیان رێككەوت، ئەوجا دەكەونە گیانی یەكتری.\nسەرباری ئەوەی كە یەكێتییەكان لەگەڵ پارتیدا، بۆ پێكهێنانی حكومەت و بەركەوتەكانیان رێككەوتوون، بەڵام ئەو مشتومڕەی ئەمڕۆ لەناویاندا بە دوو ئاراستە بەردەوامە، هەمان ئەو قسانەیە كە لە رۆژی دوای هەڵبژاردنەوە دەیانكرد. ئاراستەی یەكەم چۆنیەتی دابەشكردنی ئەو پۆستانەی بە بەریاندەكەوێ لەسەر بنەمای باڵەكان، بنەماڵەكان یان ناوچەكان؟ ئاراستەی دووەمیش پۆستەكانی پارێزگاری كەركووك و وەزارەتی داد لە بەغدا.\nگومان لەوەدا نییە كە كۆسرەت رەسوڵ دانوستاندنێكی سەركەوتووانەی لەگەڵ پارتیدا كرد و بەركەوتەی یەكێتی (وەك گۆڕان) زیاترە لە حەجمی نوێنەرایەتیە پەرلەمانییەكەی، بەڵام هێشتا نە میكانیزم و نە مەرجەعیەتێكیان هەیە كە بتوانن كێكەكە لە نێوان خۆیاندا بەش بكەن. دوایین تەڕح ئەوەیە كە لەسەر ئەساسی پارێزگاكان، پۆستەكانی هەرێم و دەرەوەی هەرێم دابەش بكرێن.\nیەكێتییەكانیش وەكو پارتی لە دیاریكردنی هەندێك كەس بۆ هەندێك پۆست لەژێر گوشاری ئیقلیمیدان و ئێران رازی نییە هەندێك پۆستی ئەمنیی باڵا دەستاودەستیان پێ بكرێ، ئەوەش وایكردووە كە دابەشكردنەكان هەر رۆژە بە جۆرێك بێت. نموونەیەكی سادە ئەوەیە كە لەكاتێكدا هەمووان پێشبینیی دوو ساڵ بە دوو ساڵ بۆ بێگەرد تاڵەبانی و رێواس فایەق بۆ سەرۆكایەتیی پەرلەمان دەكەن، لەپڕ جارێكی دیكە ناوی قوباد تاڵەبانی بۆ سەرۆكایەتیی پەرلەمان دێتەوە گۆڕێ. هەمان ئەم تەڕحە لەسەرەتاوە لەناو یەكێتیەكاندا هەبوو كە قوباد تاڵەبانی سەرۆكایەتیی پەرلەمان وەربگرێ و دەرباز كۆسرەت رەسوڵیش ببێتە سەرۆكی دەزگای ئاسایشی هەرێم و، پۆستە وەزارییەكانی دیكە بە ئەندامانی سەركردایەتی و مەكتەبی سیاسی پڕ بكرێنەوە. هەر بۆیەشە ئێستا بەشێكی زۆری ئەندامانی مەكتەبی سیاسیی یەكێتییەكان بەدوای پۆستەوەن كە لە رابردوودا كەمتر ئەو حەزەیان هەبوو.\nئێستا لەناو یەكێتییەكان ئەگەر ئەولەوییەت بۆ پۆستە حكومیەكان بێت، دوای ئەوە رازیكردنی ئەوانەیە كە دەكەونە دەرەوەی حكومەت و دەبێ لەناو حزبەكەیاندا بە پۆست و پلە قەرەبوو بكرێنەوە. تا سەرەتای مانگی شەش كە سەرۆكی هەرێمی كوردستان دەستبەكار دەبێت و دوای ئەوەش یەك دوو هەفتە دەرفەت لەبەردەم یەكێتییەكاندا ماوە، ئەگەرنا دوور نییە ئەو كابینەیەش بێ وەزیرەكانی یەكێتی سوێند بخوات.\nگۆڕان چی ماوە؟\nدوو ساڵ بەسەر مردنی رەوانشاد نەوشیروان مستەفادا تێپەڕی. ناهەقییە ئەگەر بگوترێ مردنی ئەو فاكتەرێك بووە بۆ ئەو وەزعەی ئێستا گۆڕان لەڕووی رێكخراوەییەوە تێیكەوتووە؛ نوشستییەكە لەسەردەمی ئەوەوە دەستیپێكرد و گۆڕان تووشی سەرگەردانی بوو. گۆڕان لە دوو ساڵی رابردوودا، لە ریفراندۆمێك و دوو هەڵبژاردندا كەوتە بەردەم تاقیكردنەوەی گەورە و، لە هەرسێكیاندا بۆی دەركەوت كە ئیدی تین و تاقەتی جارانی نەماوە. وەك وەرزشكارێك كە ئیتر سەردەمی لاوێتی و گوڕ و تینی لەدەستداوە، دەبێ توانای خۆی بۆ شتێكی دیكە تەرخان بكات.\nگۆڕان توانای ئۆپۆزیسیۆنبوونی خۆی لەدەستدا. ئەوەش لە دوو هەڵبژاردنی رابردوودا ئەگەر تەزویریشیان لێ نەكرابایە، پێوەی دیار دەبوو. بۆیە خەسڵەت و پێكهاتەی ئەو سەركردایەتییەی ئێستا، بۆ ئۆپۆزیسیۆنبوون نییە و، بگرە هی كەسانێكی سیاسیی زیرەكە كە بتوانن لە دانوستاندنی بەشداربوون لە دەسەڵاتدا 12 كورسییەكەیان زەڕبی دوو بكەن.\nدەست لەكاركێشانەوەی بەكۆمەڵی كادیر و هەڵسوڕاوانی گۆڕان، دەلالەتە لەوەی كە بزووتنەوەكە لە ماهییەتی بنچینەیی خۆی لایداوە و، بەرگری لە دەستكەوتەكان و بەركەوتەكانی حوكمڕانی دەكات. بەوەش بەشێوەیەكی ناڕاستەوخۆ بووەتە دەمڕاستی دەسەڵات. پێگەی جەماوەریی گۆڕان (تەنانەت كادیرانیشیان) بەشێوەیەكی سەرسوڕهێنەر كەوتووەتە ژێر هەژموونی پارتی و یەكێتی و هەندێكیان لەبەر عەیبە نەبێ، دەچنە ناو ئەو حزبانەوە.\nلەگەڵ پێكهاتنی حكومەتیش، ژمارەیەكی دیكە لەوانەی كە ئومێدی ئەوەیان هەبووە پێگەیەكیان بەركەوێ و بەریان نەكەوێ، خیلافاتی ناو گۆڕان قووڵتر و بەرەو ئینشیقاق دەبەن. ئەوە بە زەرەری پارتی و لە قازانجی یەكێتییە.


وەزارەتی تەندروستیی هەرێمی کوردستان ڕایگەیاند، لەماوەی 24 كاتژمێری ڕابردوودا 94 كەسی نوێ تووشی كۆرۆنا بوون، یەك كەسیش بە هەمان هۆكار مردووە.\nوەزارەتی تەندروستیی هەرێمی كوردستان لە ڕاگەیەندراوێكدا لەبارەی ئاماری 24 كاتژمێری ڕابردووی پەتای كۆرۆنا ئەمڕۆ دووشەممە 25ی كانونی دووەم ڕایگەیاند، “لە هەرێمی كوردستان 94 كەسی نوێ تووشی كۆرۆنا بوون، زۆرترین ژمارەی توشبوونیش لە پارێزگای دهۆك بووە كە 48 كەس توشبوون”.\nلەبارەی مردن بە كۆرۆنا تەندروستیی هەرێم ئاشكرایكردووە، “لەو ماوەیەدا تەنها یەك توشبووی كۆرۆنا لە هەرێم گیانیان لەدەستداوە، كە لە پارێزگای دهۆك بووە”.\nژمارەی ئەو كەسانەشی لەو ماوەیەدا چاكبوونەتەوە بریتییە لە 937 كەس.\nئەو بڕە ئاوە چەندە کە پێویستە بخورێتەوە تاوەکو سودە تەندروستییەکانیمان دەستکەوێت؟\nبافڵ تاڵەبانی: هێرۆ ئیبراهیم ئەحمەد هەم دایک و هەم مامۆستای وانەی ئازادی و مافی مرۆڤ بووە\nبافڵ تاڵەبانی، هاوسەرۆکی یەکێتی نیشتمانیی کوردستاندا، لە یادی لە دایکبوونی هێرۆ ئیبراهیم ئەحمەدا دەڵێت، ” هێرۆ ئیبراهیم ئەحمەد…\nتەندروستیی جیهانی داوادەکات کوتان بە ڤاکسینی ئەسترازینیکا ڕانەگیرێت\nڤاکسینی ئۆکسفۆرد – ئەسترازینیکا لەماوەی ڕابردوودا چەیدن نیشانەی پرسیاری لەسەر دروستکرا، بەوەی دەبێتەهۆی خوێنبەربوون و مردن، بەڵام تەندروستیی…\nڕێكخراوی تەندروستیی جیهانی پێشبینی دەكات لە ساڵی دووەمیدا كۆرۆنا ژمارەیەكی زیاتری گیان لەدەستدانی لێبكەوێتەوە، بەراورد بە ساڵی یەكەم.…


ئۆلاند: بۆ هەتا هەتایە دەرگای یەکێتی ئەوروپا بەڕووی بەڕیتانیادا داخرا\nسەرۆکی پێشووی فەڕەنسا فرانسوا ئۆلاند لەگەڵ سەرۆکی ئێستای فەڕەنسا ئیمانوێل ماکرۆن\nسەرۆکی پێشووی فەڕەنسا فرانسوا ئۆلاند لە چاوپێکەوتنێکیدا لەگەڵ ڕۆژنامەی دەیلی مەیڵی بەڕیتانیدا هۆشیاریدا لەوەی دەرگای یەکێتی ئەوروپا بەڕووی بەڕیتانیادا داخراوە و ئەوروپییەکان دەبێت ڕازی نەبن بە هیچ هەوڵێک بۆ گۆڕینی ئاڕاستەی کشانەوەکەی بەڕیتانیا لە یەکێتییەکە.\nڕۆژنامەکە لەزاری ئۆلاندەوە بڵاویکردەوە " دەرگاکە داخراوە. دەنگدانەکە ئەنجامدرا و هیچ کەسێک ناتوانێت گومان لەوە بکات." هەروەها هەموو ئەو هەوڵانەی ڕەت کردەوە کە دەدرێن بۆ گۆڕینی ئاڕاستەی کشانەوەکە. وتی " کەس ناتوانێت دانوستانەکانی (هاتنە دەرەوەی بەڕیتانیا لە یەکێتی ئەوروپا)بکاتەوە و بشڵێت ڕێگەی دیکە هەیە بێجگە لە کشانەوە."\nوتیشی " خراپترین شت ئەوەیە گفتوگۆیەکی درێژخایەن بکرێت سەبارەت بە کشانەوەکە بۆ ڕێگەگرتن لە یەکێتییەکە لە جووڵەکردن بۆ پێشەوە و گومان خستنە ناو سروشتی هاتنە دەرەوەکەوە کە ناتوانرێت بکشێنەوە لێی."\nجێی ئاماژەیە سەرۆکی فەڕەنسا ئیمانوێل ماکرۆن ڕۆژی سێشەممە بە سیاسەتمەدارانی یەکێتی ئەوروپای وت باشترین ڕێگە بۆ ئەوەی پەیوەندییە بازرگانییە بەهێزەکەی بەڕیتانیا بمێنێتەوە لەگەڵ ئەوروپادا ئەوەیە کە بەڕیتانیا وەکو ئەندام لە یەکێتییەکەدا بمێنێتەوە.


سبەینێ پێنجشەممە، فیدراسیۆنی تۆپی پێی ئەوروپا (یوێفا) بە ئامادەبوونی نوێنەری سەرجەم یانە بەشدارەکان تیروپشکی خولی یانە پاڵەوانەکان بۆ وەرزی 2021-2022 ئەنجامدەدات.\nئەمڕۆ چوار ڕوبەڕوبوونەوەی گرنگی پاڵاوتنەکانی چامپیۆنزلیگ ئەنجامدەدرێن، کۆتا یانە بەشدارەکان لە قۆناغی کۆمەڵەکان یەکلاییدەبنەوە.\nبرۆندبی – ڕێدبول سالزبۆرگ\nدینامۆ زاگرب – شیریف تیراسپۆڵ\nشاختار دۆنیتسک – مۆناکۆ\nیانەکانی بەشیکتاش و دینامۆ کیێڤ چاوەڕوانی یەکلاییبوونەوەی پێگەکانیان لە ئاستی سێیەم و چوارەم، هەروەها یانەکانی مالمۆ، یۆنگ بۆیز و ڤۆلفسبۆرگ پێگەی خۆیان مسۆگەرکردووە، ئەمشەو یانەکانی شاختار، مۆناکۆ، سالزبۆرگ، برۆندبی، دینامۆ زاگرب و شیریف ترسپۆڵ کۆتایی بە قۆناغی پاڵاوتنەکان دەهێنن و سیانیان وەک کۆتا یانەکان بەشداری لە قۆناغی کۆمەڵەکان دەکەن.\nبەهۆی دابەشبوونی ئاستەکانەوە، چاوەڕواندەکرێت وەرزی 2021-2022ی چامپیۆنزلیگ ئاگرینبێت، چونکە پۆلێنکردنی ئاستەکان بە جۆرێکە، دەکرێت چوار یانەی گەورە بکەونە یەک کۆمەڵەوە، لە نموونەی بایرن، ڕیاڵ، ئەیاکس، میلان.\nئاستی یەکەم براوەی خولە ناوخۆییەکان، چامپیۆنزلیگ و یوروپا لیگ لەخۆدەگرێت (چێڵسی و ڤیاڕیاڵ).\nئاستی دووەم و خوارتریان ئەو یانانەی لە شەش خولە پێشەنگەکەی ئەوروپا پلەی دووەمیان بەدەستهێناوە (ئیسپانیا، ئیتاڵیا، ئینگلتەرا، ئەڵمانیا، فەرەنسا، پۆرتوگال).\nئاستەکانی دیکەش لە یانەی خولەکانی خوارتر (بەپێی پۆلێنی یوێفا) پێکدێن.\nئاستی یەکەم: چێڵسی، بایرن میونشن، مانچستەر سیتی، ئەتلەتیکۆ مەدرید، ڤیاڕیاڵ، ئینتەر میلان، سپۆرتینگ لشبۆنە، لیل.\nئاستی دووەم: ڕیاڵ مەدرید، بەرشلۆنە، یوڤانتۆس، مانچستەر یونایتد، پاریس سان جێرمان، لیڤەرپوڵ، ئیشبیلیە، بوروسیا دۆرتمۆند.\nئاستی سێیەم: پۆرتۆ، ئەیاکس ئەمستەردام، لایپزیک، ئاتالانتا بێرگامۆ، زینیت سان پترسبۆرگ، بەنفیکا.\nئاستی چوارەم: ئەی سی میلان، کلەپ بروج، ڤۆلفسبۆرگ، یۆنگ بۆیز، مالمۆ.\n(ئاستی سێیەم و چوارەم براوەی یارییەکانی شاختار – مۆناکۆ، سالزبۆرگ – بۆرندبی، دینامۆ زاگریب – شیریف تیراسپۆڵ لەخۆدەگرێت).\nبەپێی یاسا کارپێکراوەکانی یویفا، ڕێگە نادرێت یانەیەک لەهەمان خولەوە (سەر بە یەک یەکێتیی تۆپی پێ) بکەونە یەک کۆمەڵەی چامپیۆنزلیگەوە.\nیانەکانی ڕوسیا و ئۆکرانیا نابێت بکەونە یەک کۆمەڵەوە، ئەوەش بەهۆی بارودۆخی سیاسی نێوان دوو وڵاتەکە.\nکۆی گشتیی یانە بەشدارەکان 32 یانەن، بەسەر هەشت کۆمەڵە دابەشدەدەکرێن، واتا هەر کۆمەڵەیەک لە چوار یانە پێکدێت.\nتیروپشکی قۆناغی کۆمەڵەکان سبەینێ پێنجشەممە، لە شاری ئیستانبوڵ لە تورکیا ئەنجامدەدرێت، هەریەک لە مایکڵ ئیسیان و برانیسلاڤ ئیڤانۆڤیچ وەک دوو یاریزانی دێرین ڕێزیان لێدەگیرێت و تیروپشکەکە ئەنجامدەدەن.\nیارییەکانی قۆناغی کۆمەڵەکانیش بەپێی ئەم خشتەیەی خوارەوە دەستپێدەکەن و کۆتاییان پێدێت:\nگەڕی یەکەم: 14 و 15ی ئەیلول\nگەڕی دووەم: 28 و 29ی ئەیلول\nگەڕی سێیەم: 19 و 20ی تشرینی یەکەم\nگەڕی چوارەم: 2 و 3ی تشرینی دووەم\nگەڕی پێنجەم: 23 و 24ی تشرینی دووەم\nگەڕی شەشەم: 7 و 8ی کانونی یەكەم\nسوپای توركیا چەند گوندێكی حەسەكەی تۆپبارانكرد\nیەرەكە توركیا بەدرۆدەخاتەوە: لە بۆردومانەكانی دوێنێدا هیچ زیانێكمان بەرنەكەوتووە\nبەرشلۆنە ڕووبەڕووی بەهێزترین پێکهاتەی هێرشبەری دەبێتەوە\nیانەکانی بەرشلۆنە و بایرن میونشن ئەمشەو سێشەممە، لە یاریگای کامپ نو لەچێوەی یارییەکانی قۆناغی کۆمەڵەکانی چامپیۆنزلیگ ڕووبەڕوودەبنەوە. یانە…\nئیتۆ هێرشی توند دەکاتە سەر یانەکانی ئەوروپا\nسەرۆکی نوێی فیدراسیۆنی تۆپی پێی کامیرۆن، ساموێل ئیتۆ هێرشی توند دەکاتە سەر یانەکانی کیشوەری ئەوروپا و تۆمەتباریان دەکات…


گەشتە ناوازەكەی ماسی وان بە پێچەوانەی تەوژمی ئاو دەستیپێكرد\nماسی دەریاچەی وان كە بە زمانی توركی بە "ئینجی كەفالی" یان ماسی وان ناسراوە، لە وەرزی زۆربوون بە پێچەوانەی تەوژمی دەریا مەلە دەكات و گەشتە قورسەكەی بە كۆچكردن بۆ نێو ئاوە شیرینەكان دەستیپێكرد.\nماسییەكانی دەریاچەی وان كە بە زمانی توركی بە "ئینجی كەفالی" یان ماسییەكانی وان ناسراون، لە وەرزی زۆربوون بە پێچەوانەی تەوژمی دەریا مەلە دەكەن و گەشتە قورسەكەیان بە كۆچكردن بۆ نێو ئاوە شیرینەكان دەستیپێكرد.\nماسی وان كە تاكە جۆری ماسییە لە سەرتاسەری جیهان لە دەریاچەی وانی وڵاتی توركیا دەژیت، لە 15ی نیسان-15ی تەمموز، كە وەرزی زۆربونە، بەرەو ئاوە شیرینەكان كۆچ دەكات.\nئەم گەشتە ناوازەیەی ماسی وان بۆ ئەوەی نەبێتە دەرفەتێك بۆ ماسیگرانی قاچاخ، دامەزراوە پەیوەندیدارەكان و هێزەكانی ئەمنی توركیا لە كەناری دەریاچەكە رێوشوێنی پێویستیان گرتووەتەبەر.\nمامۆستای بەشی بەرهەمەكانی ئاویی لە زانكۆی یوزینجییڵ، د.مستەفا ئاككوش رایگەیاند، ماسی وان تەنها لە دەریاچەی وان بوونی هەیە، هەموو ساڵێك لە وەرزی زۆربون بەرەو ئەو ئاوە شیرینانە كۆچ دەكات، كە دەڕژێنە نێو دەریاچەكە.\nئاككوش راشیگەیاند، ئەو كۆچە لە نێوان مانگی نیسان و تەمموز رودەدات و ئاوە شیرینەكان پڕدەبن لە ماسی وان. وتیشی "ئەم دیمە جوانە بۆ پێشخستنی گەشتوگوزار لە ناوچەكەدا و مانەوەی بواری ماسیگریی لە دەریاچەی وان زۆر گرنگە".\nئەوەشی ئاشكراكرد، ساڵی رابردوو لە جەژنی رەمەزاندا نزیكەی 110 هەزار كەس سەردانی ئەو ناوچەیەیان كردووە.\nمستەفا ئاككوش جەختیشی لەوە كردەوە كە بەهۆی بڵابوونەوەی ڤایرۆسی كۆرۆنای نوێ ئەمساڵ ناوچەكە بێ دەنگ و هێمنە و لە دوای كۆتایهاتنی ئەو پەتایە دووبارە هەزاران كەس بۆ دیتنی ئەم كۆچە ناوازەیەی ماسی وان روو لەو ناوچەیە دەكەنەوە.


03:49 - 15/12/2021\nمه‌ته‌ڵی ڕاونانی كوردان له‌لایه‌ن سويده‌وه\nبه قه‌ڵه‌می: یان گیێۆ*\_5-12-2021\nڕاونانی كوردانی سوید\nدوو ساڵه ده‌وڵه‌تی سویدی شه‌پۆلێكی نوێی له ڕاونانی سیاسی له‌هه‌مبه‌ر كه‌مینه‌ی كوردانی مه ده‌ست پێكردوه. شتێكی ئاوهامان له دوای هێستێریای ڕاونانی كورد، هه‌شتاكان، ده‌ر ئاكامی گه‌ڕان به دوای بكوژی ئۆڵه‌ف پاڵمێـوه به‌خۆوه نه‌دیوه.\nلێ ئه‌وده‌م، هه‌ر هیچ نه‌بێ لانی كه‌م، گومانی تۆمه‌ت كۆنكرێت بوو. ئێبێ كاڕڵسۆن، هانس هۆڵمێر(1) و ئیدی پیاوانی له‌وجۆره و ته‌رزه تیئۆریه‌كی خۆیان هه‌بوو: سویدیە-كورده‌كان له لایه‌ن دیكتاتۆری تیئۆكراتی ئێرانه‌وه فرمانیان پێدرابوو سه‌رۆك وه‌زیرانی سویدی بكوژن تا پاشان به خه‌مخۆریی وان، كوردستانێكی سه‌ربه‌خۆیان وه‌ك پاداشتێك پێ بدرێتێت.\nشكاری كوردان به چرا و لایتان\nئه‌وه سه‌رله‌به‌ری گریمانی كاری وان بوو. ده ئاكام ڕا به چه‌ندان هه‌ڵكوتانه شه‌وانه‌ی سه‌ر ماڵی كوردان شكایه‌وه و كون و قوژبن به شوێن كورداندا ده‌گه‌ڕان به ئامانجی بڵاوكردنه‌وه‌ی ترس و تۆق تا ناچاری دان پێدانانیان بكه‌ن و هه‌رهیچ نه‌بێ زمان له یه‌كدی بده‌ن.\nبه ئـــاردۆگـــان بێــت چـــــــــــی\nئه‌وڕۆ به پێچه‌وانه‌وه، گومانی تۆمه‌تباریی له سویدیە-كورده‌كان نهێنییه و وه‌ژێر په‌رده‌ی پێناسه‌یه‌كی ته‌ماویوه كراوه به نێوی چه‌مكی تیڕۆڕیزم. له گومان و تۆمه‌تێك كه نهێنی و په‌نهان بنێت، كه‌سێ ناتوانێ به‌رگری له خۆ بكات.\nكورده‌كانی سوید به ڕێژه بێت كه‌مینه‌یه‌كی باش سه‌قامگیری ئێره‌ن، نزیكه‌ی هاوشێوه‌ی یۆگیه‌كانن(2). ئه‌وان جومێرانه نه‌یاری سیاسی ئه‌و رژێمه دیكتاتۆرانه‌ی خۆیانن كه ناچاریان كردون له زێدی خۆیان هه‌ڵبێن.\nئه‌وان ئیسلامیست نین، هه‌ڵوێستی دوژمنانه‌یان له هه‌مبه‌ر سویدا نییه وهیچ كارێكی تیڕۆڕیستانه‌ی ئاشناش دژ به وڵاتی نوێیان "سوید" له گۆڕێدا نییە ئه‌وان ئه‌نجامیان دابێت.\nنه‌یاری سه‌رۆك ئاردۆگان یاخود رژێمی ئێران، سوریا و عێراق بیت ئاساییه، رێپێدراوه و هه‌ڵوێستێكی به‌رزی سیاسییه كه به‌هیچ كلۆجێك ناكرێت به پێناسه‌ی چه‌مكی تیڕۆڕیزمه‌وه گرێ بدرێت. به ده‌ر لای ئاردۆگان و هاوشێوه دیكتاتۆره‌كانیان. چوون به ئاردۆگان بێت چی كورده تیڕۆڕیسته، یان ده‌كرێت گومانی ئه‌وجۆره تۆمه‌تانه‌یان وه‌پاڵ خرێن.\nحاڵی بوون له دیدگای رژێمی توركیا ئاسانه. پێده‌چێت پۆلیسی ئاسایشی سوید شرۆڤه‌كارییه‌كی نزیكی هاوشێوه‌ی توركیا، كه ناچێته ئه‌قڵه‌وه، بكات.\nكه‌یســــــی كـــــــوردان له سوید\nحاڵی حازر سی و قسور كه‌یسی ئاشكرا هه‌ن كه سێپۆ(3) مۆری تیڕۆڕیستی له هه‌ندێك كورد داوه، هه‌یانه سنوره‌به‌ده‌ر كراون هه‌شیانه له‌ژێر هه‌ڕه‌شه‌ی ناردنه‌وه‌دان. وێڕای ئه‌وانه‌ش هه‌ندێك ژماره‌ی تاریك له راونراوه‌ن هه‌ن ناوێرن نێوی خۆیان ئاشكرابكه‌ن چوون ده‌ژێر هه‌ڕه‌شه‌ی سێپۆ-دان.\nئه‌م كه‌سانه هه‌ندێك خه‌سڵه‌تی هاوبه‌شیان هه‌ن، به نهێنی تۆمه‌تباركردنیان به تیڕۆڕیزم له لایه‌ن سێپۆوه، ته‌نانه‌ت بۆ خودی گومانلێكراو و پارێزه‌رانی وانیش ناگوترێت بە پاساوی نهێنیان، ئه‌گه‌رچی گومانی تۆمه‌تباریشیان لێ بكرێن.\nبه گوزارشتی یاسا بێ، ئه‌مانه بێ گوناهن و له تاوان بێ به‌ریین، نێویان له تۆمارنامه‌ی تاوانكاری ڕا بێ خه‌وشه، كار ده‌كه‌ن و باج ده‌ده‌ن.گه‌ر كه‌سێكیان له ڕووی دادگه‌راییه‌وه تاوانێكی كردبا بێ كێشه ده‌بوو. چوون ئه‌وده‌م ئاسایی به ڕێ و شوێنی یاساگه‌رایی له‌به‌رده‌م دادگادا دادبینی بۆ ده‌كرا. تۆمه‌ت و گومانی نهێنی و حه‌شاردراو ته‌نیا ده‌ڕۆستی بێ گوناهان دێ.\nتــــــوركــیا: سه‌رچاوه‌كانــــــی ســـــــێپۆ\nمه‌زه‌نه‌ی دوو سه‌رچاوه بۆ زانیارییه هه‌ڵبه‌ستراوه‌كانی سێپۆ ده‌كرێت، زانیاری گه‌لێك له تۆڕی زمانلێده‌رانیانه‌وه ده نێو خه‌ڵكی بێگانانی نێو سوید(4) یانه‌ش زانیاریگه‌لێك، له پێشی پێشه‌ویان، له‌لایه‌ن پۆلیسی نهێنی توركیاوه. هه‌ردوو سه‌رچاوه هێنده شوێن شكن كه به‌رگه‌ی رووناكی دادگایه‌كی سویدیی ناگرن. هه‌ر بۆیه سێپۆ گوایا مافی سه‌له‌ماندن و به‌ڵگه‌دان ده‌نێو دادگادا به نهێنی بۆ خۆی گلده‌داته‌وه. ئه‌مه‌ش بۆ خۆی چه‌ند پڕوپووچه هه‌ر هێنده‌ش له مێژووی دادگه‌راییدا بێ وێنه‌ییه.\nپێده‌چێت سوید له ئاوروپادا تاكه وڵات بێت ئه‌م جۆره ئاڕاسته تایبه‌تییانه بۆ ڕاوكردنی كوردانی هه‌بێت، ئه‌ویش بۆ خۆی مه‌ته‌ڵێكه. یه‌كێك له‌و كه‌مه روونكردنه‌وانه‌ی ئه‌قڵ بیگرێت ئه‌وه‌یه كه حكومه‌تی سوید زیاتر قه‌بوڵی `"سه‌لماندنی نهێنی" ده‌كات وه‌ك له باقی حكومه‌ته‌كانی دیكه‌ی ئه‌وروپا.\nئامینــــــه‌ی كاكه بــــــــــاوه\nپاڕله‌مه‌نتار ئامینه‌ی كاكه باوه(5) كه یێمی ئۆكێسۆن(6) به ڕاستی ڕه‌تی ده‌كاته‌وه به‌وه‌ی `كوردێكی كۆمۆنیست`ـه و وێڕای ئه‌وه‌ش له پارتی چه‌پ(7) ده‌ركراوه، چوون ره‌خنه‌ی له شێوه جیاوازه‌كانی چه‌وساندنه‌وه‌ی ناموسی كه له گه‌ڕه‌كاكانی كه‌نار شار بوونیان هه‌ن و پیاده ده‌كرێن ده‌گرت. هاوکات ناكرێت زانیاریه‌كانی كاكه باوه له‌مه‌ڕ ڕاونانی كورد شوێن گومان بن.\nخانم بۆ منی گێڕایه‌وه كه كوڕێكی 16-ساڵانی كورد ده گه‌رمه‌ی په‌تای كۆرۆنادا به فڕۆكه‌یه‌كی تایبه‌ت بۆ توركیا ده‌نێردرێته‌وه. به گه‌یشتنی به ئیستانبۆڵ ده‌ست به‌جێ قۆڵبه‌ست و سه‌رنگووم ده‌كرێت. خانم یه‌ك له دوای یه‌ك له‌مه‌ڕ كه‌یسگه‌لێك بۆ من ده‌دوێت كه ئه‌ز نه ده‌رباره‌ییم خوێندۆته‌وه و نه ده‌نگۆشیانم بیستووه.\nداگنس ئێ تێ سێ ته‌نیا رۆژنامه‌یه‌كه بێوچان ڕاونانی كورد له‌لایه‌ن سێپۆوه مانیفێست ده‌كات، له‌مه‌ڕ دوو هاوسه‌ر، هانا و رزگار-ه‌وه، ئه‌وی هه‌فته‌ی ده‌نووسێت كه 2015 له ئێران ڕا هه‌ڵدێن و ئێستا و له پڕێكدا له‌لایه‌ن سێپۆ-وه له‌ژێر هه‌ڕه‌شه‌ی سویدبه‌ده‌ر کردندان، بێ ئه‌وه‌ی ده‌رفه‌تی به‌رگریكردنیان له خۆ هه‌بێت. چوون تۆمه‌ت و گومانێك كه دژی ئه‌وانن نهێنین.\nدروست ئامینه‌ی كاكه باوه نوقمی داخوازیگه‌لی كوردانی ڕاونراو بووه. خانم هه‌رچی له سیسته‌مێكی دیموكرتیدا بتوانرێت بكرێت ده‌یكات، پرسیار له وه‌زیرانی سۆسیال-دیمه‌كراتان، مۆرگان یۆهانسۆن و میكائیل دامبێری(😎 له پاڕله‌مانێ ده‌كات. جا خانم وه‌ڵامی پڕمه‌زه‌داری ئه‌نتیكه و بێ شه‌رمانه‌ی ده‌درێته‌وه. ئه‌وان له وه‌ڵامیاندا ده‌ڵێن متمانه‌ت به سێپۆ هه‌بێت و وه‌ڵامی گه‌مه‌دارانه ده‌ده‌نه‌وه `رۆژتان باش – باجی حه‌لاو`(9) له پرسی هاریكاریی له‌ته‌ك ده‌زگای ئاسایشی توركیدا.\nگه‌ر مـــــن كـــــورد بــامـــا\nگه‌ر من كورد باما هه‌رگیز ده‌نگم به‌و جۆره غه‌دارانه نه‌ده‌دا. خۆ له‌وانه‌شه وه‌زیری داد ده مانگی تر(11) نێوی ییمی ئۆكێسۆن بێت، ئه‌وه‌ش بۆ خۆی به‌ش به حاڵی ئه‌و نێرچێرڤانانه‌ی ده‌نێو سێپۆدا كورد ڕاوده‌كه‌ن، زه‌نگی هۆشداری كه‌یف و خۆشییه بۆ ئەوان و ده‌كرێت ببێته هانده‌ری هاریكاریان له‌ته‌ك توركیادا.\nئه‌وجا ئه‌مه له‌مه‌ڕ دۆزی سوید چمان پێ ده‌بێژێت؟ و بۆچیش كه‌سانی وه‌ك مه ده‌مێ پڕۆتێست ده‌كه‌ین هێنده كه‌مین؟ ده‌رحاڵ هه‌شتا ده‌ر سه‌دی مه سڤاریا دیموكرات نین(12).\nئه‌وه‌شی ماوه‌ته‌وه له دیدی منه‌وه كه\nقه‌شمه‌رگه‌لی له‌وه‌دایه دوای ئه‌وه‌ی هێزه كوردییه‌كان كاری سه‌ختیان ئه‌نجامدا تا گه‌وره‌ترین تیڕۆڕیستی راسته‌قینه، خه‌لافه‌تی داعشچیان له سوریا و عێراق به‌زاند، تێكشكاند و زیندانیی كرد. پاشان ئاردۆگان و سێپۆ دێن و مۆری تیڕۆڕیستیان له كوردانی سوید ده‌ده‌ن.\n* یان گیێۆ، 1944-....، یەکێکە لە گەورەترین مێدیاكار و نووسه‌ری سکەندەناڤیا و ئه‌وروپا، خاوەنی چەندین خەڵاتە. سێ دێڕی کۆتایی ئەم نووسینەم وەرنەگێڕاوە، چوون پەیوەندی بە کوردەوە نییە. ناونیشانی پاژه‌كان له لایه‌ن وه‌رگێڕه‌وه دانراوه.\n1-*نیڵس ئه‌بێ كنیوت كاڕڵسۆن،1947-1992، رۆژنامه‌وان و به‌رپرسی هه‌ندێك خانه‌ی وه‌شاندن، دۆستی هه‌ره نزدیكی سۆسیال-دیمۆكراته‌كان(=سد). قسه‌ی هه‌رگیز لای (سد) ڕه‌تنه‌كراوه‌ته‌وه. یه‌كێك له دامه‌زرێنه‌رانی ده‌زگای (پاراستنی) (سد) بۆ ڕاونانی كۆمۆنیستان، سه‌رده‌می جه‌نگی سارد.\n*هانس یڵیس ئۆكێ هۆڵمێر، 1930-2002، به‌ڕێوه‌به‌ری پۆلیسی نهێنی و ئاشكرا. تا ئه‌و رۆژه‌ی مرد بڕوای وا بوو كه كورد بكوژی ئۆڵف پاڵمێ-ییه بڕوانه دوا نامه‌ی له تایله‌ند-ه‌وه له رۆژنامه‌ی ئێكسپرێد-دا، به‌هاری 2002. یه‌كێك له دامه‌زرێنه‌رانی ده‌زگای پاراستن-ی (سد) له‌ته‌ك ئێبێ كاڕڵسۆن.\n2- یوگۆ: چه‌مكێكی زمانی رۆژانه‌یه، بۆ ڕه‌وه‌ندی یۆگۆسلاڤییی به‌كاردێت.\n3- سێپۆ: ده‌زگای ئاسایشی ده‌وڵه‌تی سوید.\n4- لێره‌دا، مه‌به‌ست به پله‌ی یه‌ك، ئه‌و كوردانه‌یه، ئه‌وجا ڕه‌وه‌ندی بێگانان كه زانیاری له‌مه‌ڕ كورد به‌رامبه‌ر به بڕێك پاره به سێپۆ ده‌فرۆشن. به هیچ جۆرێك ئه‌و كه‌سانه له ڕه‌وه‌ندی كورد ناگرێته‌وه كه به فه‌ڕمی له ده‌زگا فه‌ڕمییه‌كاندا كار ده‌كه‌ن.\n5- ئامینه‌ی كاكه باوه، 1970-.، كوردی رۆژهه‌ڵات، سیاسه‌ته‌وانێكی چه‌پی كورده، ئه‌ندامی پاڕله‌مانی سویده، ئێستا بێ-پارته. ده‌ركراوه له پارتی چه‌پ.\n6- ییمی ئۆكێسۆن، 1979-..، سكرتێری گشتی پارتی ڕاستڕه‌وی (سڤاریا دیموكره‌ته‌كان). له بنه‌ڕه‌تدا پارتێكی نزدیك له نازی بوون و ئێستا ده‌ڵێن خۆیان به دیمۆكراتیه‌ت شۆردۆته‌وه.\n7- پێشتر، پارت كۆمۆنیستی سوید-باڵی سۆڤیه‌ت له سه‌ره‌تاوه. پاشان ماوه‌یه‌ك بێ براگه‌وره مانه‌وه. پاش داڕمانی سۆڤیه‌ت له‌ژێر فشاردا نێوی خۆیان گۆڕی بۆ پ.چ.\n8- *مۆرگان یوهانسۆن، 1970- ..، سیاسه‌ته‌وانی (سد). ئه‌ندامی پاڕله‌مان، وه‌زیری داد له كابینه‌ی پێشوو، ئێستا وه‌زیری ناوخۆییە.\n*میكائێل دامبێری، 1971-.....، سیاسه‌ته‌وان و پاڕله‌مانتاری (سد). وه‌زیری ناوخۆ له كابینه‌ی پێشوو، ئێستا وه‌زیری داراییه.\n9- ئیدۆمێكی سكه‌نده‌ناڤییه:`به‌یانیتان باش ئه‌ی ده‌سكه ته‌ور، 1800، له 1900، له‌لایه‌ن په‌روه‌رده‌كاری منداڵانه‌وه ئانا ماریا ڕۆس له یه‌كێك له كتێبی په‌روه‌رده‌ی منداڵادا به‌كار هاتووه و زیاتر بڵاوبۆته‌وه. گوزارشته له وه‌ڵامدانه‌وه‌یه‌كی مه‌خسه‌رانه. وه‌رگێڕ به‌وجۆره وه‌ریگێڕاوه.\n10- ده مانگی تر گوزارشته كه 2022 هه‌ڵبژاردنی نوێی سه‌رتاسه‌ری سویده.\n11- سڤاریا دیموكراته‌كان: دیموكراته‌كانی سوید: بڕوانه تێبینی ژ 6.


د.موسه‌ننا ئه‌مین Archives - تۆڕی میدیایی خەڵک\nهه‌ینی، 16 نیسان، 2021\nتۆڕی میدیایی خەڵک / د.موسه‌ننا ئه‌مین\nخەڵك تیرۆریستانی داعش بەرپرسیاریەتی خۆی لە تەقینەوەكەی دوێنێی ناوچەی حەبیبییە لە بەغدا ڕاگەیاند. تیرۆرستانی داعش، ئەمڕۆ هەینی بەرپرسیاریەتی خۆی لە ئەنجامدانی تەقینەوەكەی دوێنێی ناوچەی حەبیبییە لە ڕۆژهەڵاتی بەغدا ڕاگەیاند و وتی: "هێرشەكەمان بۆ سەر مۆڵگەی شیعە لە بەغدا بووە هۆی كوژران و برینداربوونی 20 كەس". جێی ئاماژەیە، پاش نیوەڕۆی دوێنێ پێنجشەممە لەنێوان كاتژمێر 2:05 خولەك بۆ 2:10 خولەك لە نزیك چێشتخانەیەك ئۆتۆمبێلێكی بۆمبڕێژكراو لە بازاڕێكی گەڕەكی حەبیبییە لە ڕۆژهەڵاتی بەغدا تەقییەوە، دواتر شانەی ڕاگەیاندنی ئەمنی عیراق ڕایگەیاند: تەقینەوەكە بووە هۆی كوژرانی كەسێكی سڤیل و برینداربوونی 12 كەسی تر، لەگەڵ سووتانی 5 ئۆتۆمبێل.\nخەڵك لەگەڕەكێكی هەولێر پیاوێك ژنە ٢١ ساڵانەكەی دەكوژێت كە ماوەی ٩ ساڵە هاوسەریەتی و دایكی ٣ منداڵە. هۆگر عەزیز وتەبێژی پۆلیسی هەولێر ڕایگەیاند: ئێوارەی ئەمڕۆ هەینی 16/4/2021 لە گەڕەكەی باداوەی شاری هەولێر پیاوێك ژنە ٢١ ساڵانەكەی خۆی دەكوژێت كە دایكی ٣ منداڵە. وتەبێژی پۆلیسی هەولێر وتیشی: لە دوای ڕوداوەكە پیاوەكە هەڵهاتووە و پۆلیسی هەولێر لەهەوڵدان بۆ دەستگیركردنی. كەسوكاری ژنەكە ئاماژە بەوەدەكەن، كچەكەیان لەتەمەنی ١٢ ساڵی هاوسەرگیری كردووە و ماوەی ٩ ساڵە هاوسەری ئەو پیاوەیە.\nخەڵك بەڕێوەبەرایەتی هاتووچۆی گەرمیان بڵاویكردەوە، لەناو شاری كەلار لە دوو ڕووداوی هاتووچۆدا چوار كەس برینداربوون. بەڕێوەبەرایەتی هاتووچۆی گەرمیان لە ڕاگەیەنراوێكدا ڕایگەیاند، ئەمشەو لەناو شاری كەلار لە دوو ڕووداوی هاتووچۆدا چوار كەس برینداربوون، بەهۆی سەختی برینەكەیەوە یەكێك لەبریندارەكان ڕەوانەی نەخۆشخانەی سلێمانی كرا. بەڕێوەبەرایەتی هاتووچۆی گەرمیان ڕوونیشیكردووتەوە، ڕووداوی یەكەم لەنزیك بەڕێوەبەرایەتی گشتی پەروەردەی گەرمیان ڕوویدا، ماتۆڕ سكیلێك و ئۆتۆمبێلێكی بارهەڵگر پێكیاندادا بەوهۆیەوە شوفێری ماتۆڕ سكیلەكە برینداربوو، دوای وەرگرتنی چارەسەری پێویست لەنەخۆشخانەی فریاكەوتنی شەهید هەژار، ڕەوانەی نەخۆشخانەكانی سلێمانی كرا. هاوكات ڕودواوی دووەم لەنزیك خوێندنگای لەیلا قاسم لەگەڕەكی بنگرد ڕوویدا، ماتۆڕ سكیلێك و ئۆتۆمبێلێكی جۆری كریسلەر پێكیاندادا، بەو هۆیەوە شۆفێر و دوو سەرنشینی ماتۆڕسكیلەكە برینداربوون. بەڕێوەبەرایەتی هاتووچۆی گەرمیان ئەوەشی خستووەتەڕوو، دوای گەیاندنی بریندارەكان بەنەخۆشخانەی فریاكەوتنی شەهید هەژار، لەلایەن تیمی هاتوچۆوە لێكۆڵینەوە لە هەردوو ڕووداوەكە دەستی پێكرد بەمەبەستی زانینی هۆكاری ڕووداوەكان.\nخەڵك بەڕێوەبەرایەتی پۆلیسی ڕاپەڕین ڕایدەگەیەنێت: تەرمی كەسێك گەیەنرایە پزیشكی دادوەری ڕانیە. بەڕێوەبەرایەتی پۆلیسی ڕاپەڕین لە ڕاگەیەنراوێكدا ڕایگەیاند: كاتژمێر 6:35 خولەكی ئێوارەی ئەمڕۆ تەرمی كەسێك بەناوی (ێ،م،ب) لە دایكبووی ساڵی ١٩٨٧ ڕەگەزی نێر پیشەی پۆلیس لە بەڕێوەبەرایەتی پۆلیسی دارستان و ژینگەی ڕاپەڕین/ بنكەی پۆلیسی دارستان و ژینگەی ژاراوە، دانیشتووی شارەدێی چوارقوڕنە/ كۆڵێن سیتی گەیەنرایە پزیشكی دادوەری ڕانیە كە شوێنەواری فیشەك بەجەستەیەوە هەیە. دوای ئەنجامدانی توێكاری ڕادەستی كەسوكاری كرایەوە. بەڕێوەبەرایەتی پۆلیسی ڕاپەڕین ڕوونیشی كردووەتەوە:"ڕووداوەكە لە كاتێكدا بووە كە دوای ئەوەی هێزەكانی پۆلیس لە ڕانیە و چوارقوڕنە ئاگادار كرانەوە بە بوونی ڕووداوێكی تەقەكردن لە شارەدێی چوار قوڕنە/ كۆڵێن سیتی و لەگەڵ گەیشتنی هێزەكانمان بۆ شوێنی ڕووداوەكە تەقەكەرەكان ڕایان كردبوو بۆ شوێنێكی نادیار. چەند قەوانێكی تەقیوی جۆری چەكی كڵاشنكۆف و دەمانچە لە شوێنی ڕووداوەكە دۆزرانەوە و دەستیان بەسەردا گیراوە". ئاماژە بەوەشدراوە:"بە وتەی خێزانی كوژراوەكە ئێوارەی ئەمڕۆ پێش خۆرئاوابوون لە نزیك ماڵەكەی خۆیان لە كۆڵێن سیتی لە شارەدێی چوارقوڕنە لەلایەن چەند كەسێكەوە دەستڕێژی گوللەی كرایە سەر و بەوهۆیەوە گیانی لەدەستداوە". بەڕێوەبەرایەتی پۆلیسی ڕاپەڕین ئەوشی خستەڕوو، لەسەر ڕووداوەكە دادوەری لێكۆڵینەوەی ئاگادار كرایەوە و دۆسیەی لێكۆڵینەوە بۆ ڕووداوەكە كرایەوە و فەرمانی دەستگیركردن بۆ تەقەكەرەكان دەرچووە بەپێی ماددەی ٤٠٦ لە یاسای سزادانی عیراقی و لێكۆڵینەوە لە ڕووداوەكە بەردەوامە.\nخەڵك بەڕێوەبەری ڕێكخراوی تەندروستی جیهانی لە كیشوەری ئەوروپا ئاشكرایكرد، ڕێژەی مردن بە ڤایرۆسی كۆرۆنا لە ئەوروپا ملیۆنێك كەسی تێپەڕاندووە. هانز كلوج بەڕێوەبەری ڕێكخراوی تەندروستی جیهانی لە كیشوەری ئەوروپا ڕایگەیاند: ڕێژەی مردن بە ڤایرۆسی كۆرۆنا لە ئەوروپا ملیۆنێك كەسی تێپەڕاندووە و هەموو هەفتەیەكیش زیاتر لە ملیۆنێك و 600 هەزار تووشبوی نوێ تۆمار دەكرێن. كلوج ڕاشیگەیاند: ئامارەكانی ڕۆژانە پێمان دەڵێن ئەوروپا بەرەو كارەساتی مرۆیی دەڕوات ئەگەر ڕێژەكان بەم شێوەیەی ئێستا بەردەوام لە بەرزبوونەوەدا بن. بەڕێوەبەری ڕێكخراوی تەندروستی جیهانی لە كیشوەری ئەوروپا ئاماژەی بۆ ئەوەشكرد: پێویستە هاووڵاتیان بەجددی مەترسییەكانی كۆرۆنا وەربگرن و پابەندی ڕێنماییەكان بن.\nئەمەی خوارەوە کۆمەڵێک دیمەنی جەستەی مرۆڤە کە زۆر سەیر و سەمەرەیە: -ئەمە شێوەی 3 کیلۆ چەورییە لە جەستەدا -قاچی فیل بە بەراورد بە قاچی مرۆڤ -جیاوازی سیرومی خوێن لە کەسێکدا کە بەڕۆژووە (لای ڕاست) لەگەڵ کەسێک کە بەڕۆژوو نییە (لای چەپ) -خۆڵ لەسەر برینی قوڵ کۆنەبۆتەوە چونکە مولولەکانی عەرەقی تێدا نەماوە -ئێسکی مرۆڤ لە ناوەوە -دەمارەخانەکانی دڵ -جیاوازی کەسی ئاسای و کەسی قەڵەو کە وێنەی تیشکیدا دەرکەوتووە\nخەڵك نووسینگەی ڕاگەیاندنی نوری مالیكی سەرۆكی هاوپەیمانی دەوڵەتی یاسا لە ڕاگەیەنراوێكدا بڵاویكردەوە: مالیكی دەستی برایەتی بۆ هەر كەسێك درێژ دەكات، كە بیەوێت لەگەڵیدا بە تەبایی خزمەت بە گەلی عیراق بكەن. نووسینگەی ڕاگەیاندنی مالیكی دووپاتیكردەوە: سەرۆكی هاوپەیمانی دەوڵەتی یاسا نایەوێت دوژمنایەتی لەگەڵ هیچ لایەنێكی سیاسی هەبێت و ناشیەوێت ناكۆكی لەگەڵ موقتەدا سەدر بەردەوام بێت. نووسینگەی ڕاگەیاندنی نوری مالیكی ئەوەی ئاشكراكردووە: هاوپەیمانی دەوڵەتی یاسا هیچ ڕێگری نییە لەوەی بە یەكگرتوویی لەگەڵ هاوپەیمانی سائیرون بەسەرۆكایەتی موقتەدا بەشداری لە هەڵبژاردنی داهاتووی عیراق بكەن. ئەوەش لە كاتێكدایە، ناكۆییەكی زۆر توند لە نێوان مالیكی و موقتەدا هەیە و لە ماوەی ڕابردووشدا نوری ماليكی لە لێدوانێكدا بۆ میدیاكانی عیراق، موقتەدا سەدری تاوانبار كرد بە ئەنجامدانی تاوانی جەنگ دژ بە سوننەكانی عیراق لە ساڵانی 2005 و ساڵانی دواتریش.\nئەمەی خوارەوە چەند سوودێکی خورمایە بۆ بەربانگ کە وادەکەت تەنها بە ئەو ڕۆژو بشکێنیت:\nبەگشتی زۆرێکمان لەکاتی بەڕۆژووبوندا وزەمان پێنامێنێت و وەک دەوترێت دەکوژێنینەوە، ئەمەی خوارەوە چەند ڕێنماییەکی گرنگە بۆ ئەوەی لەکاتی ڕۆژوودا وزەی تەواوت پێبێت:\nخەڵك هەنگاوە زانستییەكان بۆ توندكردنەوەی شەڕی ڤایرۆسی كۆرۆنا بەردەوامییان هەیە، لە ئەو چوارچێوەیەدا كۆمپانیای فایزەری ئەمریكایی بۆ یەكەمجار داهێنانێكی نوێ لە بواری ڤاكسین پێدان ئاشكرا دەكات. كۆمپانیای فایزەری ئەمریكایی بۆ پیشەسازی دەرمان ئاشكرایكرد گەیشتوون بە ئەنجامێك كە دەتوانرێت ژەمی سێهەمی ڤاكسین بدرێت بە ئەو كەسانەی ڤاكسین وەردەگرن لە دوای 12 مانگ لە ژەمی دووهەمی ڤاكسین. ئەلبێرت بورولا بەڕێوەبەری جێبەجێكاری كۆمپانیای فایزەر دەڵێت هاووڵاتیان پێویستیان بە ژەمی سێهەمی ڤاكسین دەبێت لە دوای 12 مانگ لە وەرگرتنی ژەمی دووهەم، بەئەم شێوەیە پێدانی ڤاكسینی فایزەر تەواو دەبێت. ئاماژەی بەئەوەش كردووە رەنگە پێویست بكات پێدانی ڤاكسین بكرێتە ساڵانە دژی كۆرۆنا بەپێی تۆڕی دەنگوباسی سی ئێن بی سی ئەمریكایی.\nتاگ: د.موسه‌ننا ئه‌مین\nبەڤیدیۆ؛ پەڕلەمانتارێكی كورد لەسەر بودجە ڕووبه‌ڕووی سه‌رۆكایه‌تی په‌ڕله‌مان ده‌بێته‌وه\nئازار 17, 2021\nخەڵك- پەڕلەمانتارێكی كورد لە پەڕلەمانی عیراق لەسەر بودجە…


📕 بیرەوەرییەکانی نەجمەدین مامۆ هەریری - بەرگی 1 پەڕتووکخانە\n📅 کاتی تۆمارکردن Sep 15 2019 8:31AM\nنووسەر : نەجمەدین مامۆ هەریری شوێن : هەولێر – چاپ [ زۆرتر... 👁] ✖ ✖ 0 0 ✔ 94% ✍ ز.س. 15-9-2019 8:31:50\n📷 جەلال تاڵەبانی و فڕانسوا هەریری لە کۆبوونەوەی پارتی و یەکێتی لە یاخسەمەر ساڵی 1986 وێنە و پێناس\n📅 کاتی تۆمارکردن Jul 11 2015 9:07AM\n... [ زۆرتر... 👁] ✖ ✖ 0 0 ✔ 72% ✍ هـ.ب. 11-7-2015 9:07:59\n😊 رێگا نوێیەکەی نێوان هەریر و شەقڵاوا پاش یەک باران! گاڵتەوگەپ\n📅 کاتی تۆمارکردن Mar 1 2014 10:30PM\n👁 ئەم بابەتە 10,238 جار بینراوە\n... [ زۆرتر... 👁] ✖ ✖ 0 0 ✔ 70% ✍ هـ.ب. 1-3-2014 22:30:01\n🔤 زمهەریر وشە و دەستەواژە\n📅 کاتی تۆمارکردن Jun 30 2019 7:55PM\nسارد ترین شوێنى دۆزەخ. [ زۆرتر... 👁] ✖ ✖ ✖ 0 1 ✔ 72% ✍ ز.س. 30-6-2019 19:55:28\n👫 سادق هەریری کەسایەتییەکان\n📅 کاتی تۆمارکردن Sep 16 2014 1:04PM\nلە ساڵی 1947 لە هەولێر لەدایکبووە و دەرچوی مامۆستا [ زۆرتر... 👁] ✖ ✖ 0 0 ✔ 84% ✍ هـ.ب. 16-9-2014 13:04:48\n🏰 شەهید فرانسۆ هەریری (هەریر) شوێنەکان\n📅 کاتی تۆمارکردن Jul 7 2019 10:25PM\nگەڕەکێکی شارنشینە لە شارەدێی هەریر سەر بە شارۆچکەی [ زۆرتر... 👁] ✖ ✖ ✖ 0 20 ✔ 74% ✍ ج.ع.ئـ. 7-7-2019 22:25:58\n🏰 علی هەریری شوێنەکان\n📅 کاتی تۆمارکردن Jul 7 2019 10:37PM\nگەڕەکێکی شارنشینە لە شارەدێی هەریر سەر بە شارۆچکەی [ زۆرتر... 👁] ✖ ✖ ✖ 0 1 ✔ 74% ✍ ج.ع.ئـ. 7-7-2019 22:37:09\n👁 ئەم بابەتە 11,703 جار بینراوە\n👫 فاخیر هەریری کەسایەتییەکان\n📅 کاتی تۆمارکردن Mar 26 2010 10:14AM\n... [ زۆرتر... 👁] ✖ ✖ 0 0 ✔ 60% ✍ هـ.ب. 26-3-2010 10:14:03\n📷 فرانسوا هەریری، نێچیرڤان بارزانی و شەوکەت شێخ یەزدین وێنە و پێناس\n📅 کاتی تۆمارکردن Jul 18 2012 12:57PM\n... [ زۆرتر... 👁] ✖ ✖ 0 0 ✔ 70% ✍ هـ.ب. 18-7-2012 12:57:12


لێدوانی بەکارھێنەر:ZhiarH - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا ZhiarH!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەڕۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لەسەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٧٬١٦٢ وتار و ١٢٥ بەشداربووی چالاکی ھەیە.\n-- چالاک وتووێژ ٢١:٣٧، ٤ی ئابی ٢٠١٩ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:ZhiarH&oldid=631251»\nئەم پەڕەیە دواجار لە ٢١:٣٧ی ٤ی ئابی ٢٠١٩ نوێ کراوەتەوە.


سمینارێک لەمەڕ دۆخی مافی مرۆڤ لە ناو نەتەوە بندەستەکانی ئێران، لە نەتەوە یەکگرتووەکان بەڕێوەچوو | مرۆڤایه‌تی , Mirovayeti\nHome ڕۆژهه‌ڵاتی ناوه‌ڕاست ئێران سمینارێک لەمەڕ دۆخی مافی مرۆڤ لە ناو نەتەوە بندەستەکانی ئێران، لە نەتەوە...\nسمینارێک لەمەڕ دۆخی مافی مرۆڤ لە ناو نەتەوە بندەستەکانی ئێران، لە نەتەوە یەکگرتووەکان بەڕێوەچوو\nمرۆڤایەتی: ڕۆژی سێ شەممە ٢٨ی خەرمانانی ١٣٩٦ی هەتاوی، لە یەکێک لە هۆڵەکانی ڕێکخراوی نەتەوە یەکگرتووەکان لە شاری ژنێڤی وڵاتی سویس، بە بەشداریی چەندین ڕێکخراوی مافی مرۆڤیی نەتەوە بندەستەکانی ئێران و لە ناویان “ڕێکخراوی مافی مرۆڤی کوردستان- ڕۆژهەڵات”، پانێلێک لەسەر دۆخی مافی مرۆڤیی نەتەوە غەیری فارسەکان لە ئێران بە کۆڕگێڕیی چوار شارەزای ئەو بوارە پێکهات.\nکارین: من بابەتگەلیکی زۆرم لەسەر توند و تیژی ئێران نووسیوە، من ئەمڕۆ با سلە کوردەکان دەکەم.\nخاتوو کاترین پارکێر، دۆستی کورد و لێکۆڵەر لەمەڕ مافی مرۆڤ و پێشێلکارییەکانی لە کوردستانی ڕۆژهەڵات، یەکێک لە کۆڕگێڕەکانی ئەو پانێلە بوو و باسێکی چڕی بە پشت بەستن بە ئامار و زانیارییەکانی ڕێکخراوی مافی مرۆڤی کورستان- ڕۆژهەڵات، پێشکەش کرد.\nخاتوو کارین لە بەشێک لە وتەکانیدا گوتی: “ڕژیمی ئێران، ڕێژەی لەسیدارەدانی کوردەکانی لە ماوەی ڕابردوودا بە شێوەیەکی بەرچاو پەرەپێداوە، لە ماوەی ٨ مانگدا زیاتر لە ٧٩ کورد لە ئێران سێدارە دراون.”\nخاتوو کارین هەروەها گوتیشی: “بە دڵنیاییەوە ڕێژەکە لەوەش زیاترە چون زۆرێک لە بنەماڵەکان بە هۆی گوشاری ڕژیم ناوێرن لەسێدارەدانی منداڵەکانیان ئاشکرا بکەن.”\nپارکێر وێڕای ئاماژەدان بە بەشێک لە ناوی لەسێدارەدراوەکان و ڕێژەکانی گوتی :”لەو ماوەیەدا سێ ژن و مێردی کورد لە سێدارە دراون و ئێستاش لوقمان و زانیار مرادی مەترسیی لە سێدارە دانیان لەسەرە”.\nخاتوو کارین بە ئاماژەدان بە ناوی چەند بەندکراوێکی کورد و لە ناویان، محەمەد نەزەری و حومەر فەقێ پوور گوتی: “کەسانێکی زۆر لە کوردەکان چەندین ساڵە لە بەندیخانە دەان و تا ئێستاش ئیزنی سەردانیان نەبووە”.\nخاتوو کارین، لە درێژەدا باسی لە هەوڵەکان بە دژی ئێران کورد و گوتی: “ئەحمەد شەهید بەڕاستی لەمەڕ کوردەکان زۆری کار کرد. بەڵام بەداخەوە نەیتوانی پێش بە هێرش بۆ سەر کوردەکان ەل ئێران بگرێت. لە مانگی ژوئەنی ٢٠١٦، خولیکی نوێ لە لەسیدارەدان لە کوردستان دەستی پێکردەوە، زیاتر لە ٨٠٠ کەس لە کوردەکان لە ئێران دەست بەسەر کراون.”\nبەشێک لە قسەکانی، ئاماژە بە هەندێ بابەتی نەورووژاو بوو و گوتی: “کاربەدەستانی ئێران هەوڵێکی زۆر دەدەن بۆ موعتاد کردنی کوردەکان و دواتر لە سێدارەدانی کوردەکان بە بیانووی بازرگانی کردن بە مادە هۆشبەرەکانەوە.”\n٥بەشێکی تر لە لێدوانی خاتوو کارین باس لە کوشتنی خەڵکانی مەدەنی لە کوردستان لە لایەن ڕژیمی ئێران بوو: “٥ کوردی مەدەنی لە نێوان دوو مانگدا کوژراون، ئەوەش تەنیا بە هۆی ئەوەوە بووە کە هێزەکانی ئێران لایان وابووە کاری قاچاغ دەکەن و خوێندن بە زمانی زگماکی تا ئێستاش قۆرغ کراوە و لە خولی ڕۆحانیش دۆخەکە خراپتر بووە.”\nکۆتایی قسەکانی خاتوو کارین بەم شێوە بوو: “من هیوادارم کە ئەو سمینارە ببێتە هۆکار کە خەڵکانی ئامادەبوو لەو سمینارە هەوڵەکانیان بۆ پشتگیری کردن لە کوردەکان لە کوردستانی ئێران زیاتر بکەن تا توندوتیژییەکان کەمتر ببنەوە.”\nئادێریێنس لە کۆڕگێڕەکان بوو کە باسێکی چڕی لەسەر سیاسەتەکانی ڕژیم لە ناوچەدا و پرەپێدان بە توندوتیژی لە وڵاتانی دراوسێی ئێراندا کرد و گوتی: “ئێران دەورێکی دوو قاتی لە ئاژاوەگێڕی لە ناوچەدا هەیە. لەلایەکیەوە، ئێران لە ئێراق دەوری هەیە، ئەوە لە حاڵێکدایە ئەمریکاش لە ئێراقە و دوژمنی سەرەکیی ئێرانە، بەڵام حوکمەتی ئێراق دۆستی نزیکی ئێرانە و لە دەست ئێران دایە. من نامهەوێ باس لە ئەمریکا بکەم چون ئەمریکا دوژمنی من نیە.”\nئادێریێنس بەردەوام بوو و گوتی: “شەڕی نێوان ئێران و ئێراق بوو بە هۆکارێک بۆ سەرهەڵدان و بەرزبوونەوەی هێزی هەندێ وڵات و بوو بە فۆرمێک کە تێیدا وڵاتانی زل هێز بیر لە هاوتا ڕاگرتنی هێزەکان لە ناوچە بکەنەوە.”\nئەو شارەزایەی بواری مافی مرۆڤ لە ئێران گوتی: “ئێران بە ڕادەیەک دەوری لە ناوچە هەبووە، کە زۆر کەس لایان وایە تەنانەت کێشەی ئەفغانستان بە بێ بوونی ئێران، چارەسەر نابێ. ساڵی ١٩٧٩ خومەینی کە چۆ بەغدا، ئەوە پەیامێکی ڕوون بوو بۆ سەدام و حکومەتی ئێراق کە خومەینی دەبێتە یاریکەرێکی گەورە لە ناوچە، دەبێ لە بیرمان بێ کە لە سەردەمی شایدا سەرویسە ئیتلاۆحاتییەکانی ئێران و ئیسراییل پەیوەندییەکی چڕیان ىوو ئەوە دوای ١٩٧٩ش هەبوو و دواتر پچڕا.”\nئادێریێنس لە درێژەی قسەکانیدا گوتی: “بۆ ناسینی ڕژیمی ئێران، گرنگە کە سرنج بدەینە سەر ئەوە کە ئێران چۆناوچۆن و بۆ بوو بە وڵاتێکی دژە ئیمپریالیست.”\nسلێمانی، بەرپرسی ڕێکخراوی مافی مرۆڤی ئەحواز، یەکێکی تر لە کۆڕگێڕەکان بوو و گوتی: “ئێمە لە ڕێکخراوی مافی مرۆڤی ئەحواز، هەوڵ دەدەین تا دۆخی مافی مرۆڤ لە ئەحواز و نەتەوە غەیرە فارسیەکان لە ئێران بخەینە ڕوو. لە ئێران، دۆخی مافی مرۆڤ زۆر نالەبارترە لە هەموو وڵاتانی تری ناوچە نالەبارترە. ئێران هیچ پشت بەستراوییەکی بە یاسا ناودەوڵەتییەکانەوە نیە و هیچ گوێیان لێ ناگرێ. ئێستا بەندیخانەی ڕەش بەتایبەت بۆ چالاکانی مافی مرۆڤ هەیە و سەدان کەس لە بەندیخانەکان دان. لەو دواییانەدا، دەسەڵاتی ئێران، فەرمانی لەدار دانی دوو کەس لە چالاکانی ئەحوازیان دەرکردووە.”\nسلێمانی بەردەوام بوو و گوتی: “بەندیخانەکانی ئێران تەژی بوون لە هەموو چەشنە خەڵک لە سیاسی و مەلا و ژن و منداڵ و مامۆستا و کەسی یاسایی و مەدەنی، بۆیەش ئێمە داوا لە سەرجەم ڕێکخراوە جیهانییەکانی مافی مرۆڤ دەکەین کە پشتگیری لە داواکارییەکانمان بکەن، هەوڵی خۆیان چڕتر بکەنەوە بۆ سەر ڕژیمی ئێران بۆ کۆتایی پێهێنان بە توندوتیژی و پێشێل کردنی دۆخی مافی مرۆڤ. بەتایبەت خاتوو حاسمە جەهانگیری کە ئێستا ئەو ئەرکەی لە ئەستۆیە”\nبەرپرسی رێکخراوی مافی مرۆڤی ئەعواز هەروەها گوتیشی: “لە ئەحواز ئەو ماوەیەی دوایی، کەسێک تەنیا بە هۆی پەیامێکی دەنگی دەستبەسەر کراوە ئێستا لە مەترسیی لەسێدارەدان دایە. خوشکان و برایان، دەست درێژییەکانی ئێران بۆ سەر مافی مرۆڤەکان کۆتایی پێنایە، ئێمە داوا دەکەین لە یونسکۆ و نەتەوە یەکگرتووەکان، کە پیداگری لەسەر مافە بنەڕەتییەکانی مرۆڤ لە ئێران بکەن. ئێران لە ماوەی ٧ مانگدا ، قوتابخانەی کردووە بە ناوەندی ئاسایشی و دایخستووە.”\nسلێمانی لە درێژەدا، لەمەڕ دۆخی مافی مرۆڤ لە ئەحواز گوتی: “ئێران ئێستا دەستی کردووە بە سیاسەتی ڕاونانی خەڵک و کۆچەر و پەنابەرکردنیان لە دەرەوە. ئێمە پێمان وایە دەبێ نەتەوە غەیری فارسەکان بە یەکەوە هاوکاری بکەن. هیوادارین ئەو دانیشتنانە تەنیا نەبن بە مەحکوم کردنی زارەکیی ئێران و بە بەیانیەیەک کۆتاییان پێ نەیە. پێویستە کۆتایی بە لە سێدارەدان و دەست بەسەرکردن و خستنە بەندیخانەی بە بێ دادگایی کردنێکی دادپەروەرانە بهێندرێت.”\nقوڕەیشی، یەکێکی تر لە کۆڕگێڕەکانی ئەو پانێلە بوو، گوتی: “ئێران وڵاتێکی یەکگرتوو نیە و لە چەند نەتەوەی جیاواز پێکهاتووە. ئەوە بۆ من زۆر سرنجڕاکێشە. پرسیاری من ئەوەیە کە بۆ چی ماف و دۆخی مافی ئەو نەتەوانە لە ئێران، کێشەیە؟ بەڕاستی دۆخی ئەو نەتەوانە لە ئێران ئێستا نالەبارە. ئەو نەتەوانە لە سنوورەکانی ئێران دەژین و توندوتیژییەکی زۆر لەسەریان هەیە، هۆکاریش دەگەڕێتەوە بۆ ئەوەی کە ئەو نەتەوە و گرووپانە بۆ ڕژیمی ئێران، بەپێی ناوچەکەیان گرنگییان هەیە بۆیەش ناوچەکانیان میلیتاریزە کراوە.”\nقوڕەیشی لە درێژەدا گوتی: “ئێران نەتەوە و خەڵکانی شیعەی دەورووبەری ئێران بۆ بەربەرژەوەندیی خۆی بەکار دێنێ وەک حیزبووڵا. ئەو سیاسەت و کێشانە بۆ دە دەیە لەوەی پێش دەگەڕێنەوە بەڵام مخابن ئەو کەسانەی کە باس لە نەتەوە و کەمینە غەیرەفارسەکان لە ئێران دەکەن هەر باس لە سێ دەیەی پێش دەکەن ئەوە لە حاڵێکدایە کە ئێران سیاسەتێکی پێشووتر و لەمێژینە پەیڕەو دەکات.”\nئەو شارەزایەی بواری ماسفی مرۆڤ لە ئێرا، گوتیشی: “ئێران لە نجیریە و یەمەن و چەند وڵاتی تریش شیعەکان بەکار دێنی، ئەوە دەریدەخا کە ئێران کێشەیەکی سیاسیی گەورەیە بۆ ناوچەکە. ئێران سیاسەتی بەسەرباز کردنی خەڵکانی دەورووبەری وڵاتەکەی خۆی دەدات و لە دوای ١٩٣٩ ـوە ئەو سیاسەتە پەیڕەو کراوە.”\nقوڕەیشی، ئاورێکی لە مێژوو داوە و گوتی: “من وێنەیەکم لە شای ئێران، ڕەزا پەهلەویم بینیوە کە زۆر بە ڕاحەتی دانیشتبوو، وێنەکە ١٩٦٠ بوو کە لە ڕیاز بووە و هەندێ کەسی تری لە دەورەی بوو، من دڵنیام وێنەکە لەلایەن حوکمەتی ئەو کاتی بە فەرمی بڵاو نەبۆتەوە، من دوو شتم لەو وێنەیە دەست کەوت یەک: شای ئێران چۆناوچۆن دەستی بە وڵاتە عەڕبییەکان کە لەگەڵ ئێران، دوو کەلتووری جیاوازن ڕاگەیشتبوو؟ بەڵێ مەبەست شیعەکانی ئەو وڵاتانە بوو کە ئێران هەوڵی ساز دانی پەیوەندی لەگەڵیان هەبووە.\nدوو: ئەو ەپێمان دەڵێ کە پێش ١٩٧٩ ئێران بە ڕاستی وڵاتێک بوو کە باش بوو کە تێیدا هەندێ ئازادی هەبو بەڵام بەو حاڵەشەوە سیاسەتی بەسەربازی کردنی خەڵکانی وڵاتانی دەورووبەری ئیران لە ئارادا بووە”.\nلەو پانێلەدا، جەماڵ پوورکەریم و هەڵمەت مەعرووفی، وەک ئەندامانی بەڕێوەبەریی ڕێکخراوی مافی مرۆڤی کوردستان- ڕۆژهەڵات، سەر بە ناوەندی ڕۆژی کورد، بەشدار بوون.\nPrevious articleکشته شدن یک کاسبکار کورد در اشنویه بر اثر تیراندازی نیروهای رژیم ایران\nNext articleبەڕێوەچوونی پلانێک لەمەڕ دۆخی کەمینەکان لە ئێران لە نەتەوە یەکگرتووەکان لە ژنێڤ\nسزای پەڕاندنی چوار قامکی ٢ برای کورد لە بەندیخانەی ئورمیە جێبەجێ...


ANF | هه‌په‌گه: له باكوور و باشووری كوردستان ١٦ سه‌رباز و ئه‌ندامێكی ژیته‌م كوژران\nهه‌په‌گه: له باكوور و باشووری كوردستان ١٦ سه‌رباز و ئه‌ندامێكی ژیته‌م كوژران\nهه‌په‌گه ئه‌نجامی دوایین چالاكییه‌كانی گه‌ریلای له ناوچه‌كانی چه‌لێ، بارزان، سیده‌كان، هه‌ره‌كۆل و قلابانی ئاشكرا كرد. هه‌په‌گه ئاشكرای كرد له چیای جوودی ئه‌ندامێكی ژیته‌م به سزا گه‌یه‌نراوه.\nهه‌ینی, 12 Oct 2018, 16:58\nبه گوێره‌ی ڕاگه‌یه‌نراوی ناوه‌ندی ڕاگه‌یاندنی هێزه‌كانی پاراستنی گه‌ل (هه‌په‌گه) له ئه‌نجامی دوایین چالاكییه‌كانی گه‌ریلا له باشوور و باكووری كوردستان لایه‌نی كه‌م ١٦ سه‌رباز كوژراون.\nله چه‌لێ ٨ سه‌رباز كوژران\n«چالاكییه‌كانی هێزه‌كانمان له چوارچێوه‌ی هه‌ڵمه‌تی شۆڕشگێڕیی شه‌هید پیرۆز و شه‌هید ئاگری دژ به سوپای توركی داگیركه‌ر به‌رده‌وامن. زانیاریی ده‌رباره‌ی چالاكییه‌كان وه‌هان:\n١٠ی تشرینی یه‌كه‌م\_١٨ی ڕه‌زبه‌ر هێزه‌كانمان له دژی سه‌ربازانی سه‌ربازگه‌ی گۆمێی سه‌ر به ناوچه‌ی چه‌لێی جۆله‌مێرگ چالاكییه‌كیان كرد. له ٢ قۆڵه‌وه له ڕه‌بایه، سه‌نگه‌ر و ئۆتۆمبێله زرێپۆشه‌كانی سه‌ربازگه‌كه درا و چه‌ندین سه‌نگه‌ر ڕووخێنران. هه‌روه‌ها ئۆتۆمبێلێكی جۆری ئامارۆك و ئۆتۆمبێلێكی زرێپۆشی جۆری كیرپی تێكشكێنران. له چالاكییه‌كه‌دا ئه‌وه‌نده‌ی ڕوون بوویه‌وه ٨ سه‌رباز كوژران. سوپای تورك دوای چالاكییه‌كه به ئۆبوس، هاوه‌ن و كۆپته‌ر هێرشیان كرده سه‌ر ناوچه‌كه.\nله بارزان ٢ سه‌رباز كوژران\n١١ی تشرینی یه‌كه‌م\_١٩ی ڕه‌زبه‌ر كاتژمێر ١٥ هێزه‌كانی یه‌ژا ستار له دژی سه‌ربازانی توركی داگیركه‌ر كه له گردی خوه‌دێی سه‌ر به ناوچه‌ی بارزان له باشووری كوردستان جێگیر بووبوون، چالاكییه‌كیان كرد. له‌م چالاكییه‌دا ٢ سه‌رباز كوژران.\nهه‌مان ڕۆژ هێزه‌كانمان ده‌وروبه‌ری كاتژمێر ١٩:٣٠ له دژی ئه‌و سه‌ربازانه‌ی له گردی لێلیكان-ی سیده‌كان له باشووری كوردستان جێگیر بوون، چالاكییه‌كیان كرد. له‌م چالاكییه‌دا سه‌نگه‌ره‌كانی گرده‌كه كرانه ئامانج و ده‌رباره‌ی ژماره‌ی كوژراو و برینداره‌كانی سوپای تورك زانیاریی ڕوون به‌ده‌ست نه‌خرا.\nله ناوچه‌ی هه‌ره‌كۆل ٦ سه‌رباز كوژران\nهێزه‌كانمان له چوارچێوه‌ی هه‌ڵمه‌تی شۆڕشگێڕیی شه‌هید ده‌لال ئامه‌د و شه‌هیدانی به‌ستادا، ڕۆژی ٩ی تشرینی یه‌كه‌م\_١٧ی ڕه‌زبه‌ر كاتژمێر ١٠ له دژی سه‌ربازانی سه‌ر گردی شه‌هید سۆرخوین-ی ناوچه‌ی هه‌ره‌كۆلی سه‌ر به شاری سێرت چالاكییه‌كیان كرد. له‌م چالاكییه‌دا به‌تووندی له سه‌ربازانی سوپای توركیا درا، ٤ سه‌رباز كوژران و ٣ی دیكه‌ش بریندار بوون.\nهێزه‌كانمان له چوارچێوه‌ی هه‌مان هه‌ڵمه‌تدا، ڕۆژی ١٠ی تشرینی یه‌كه‌م\_١٨ی ڕه‌زبه‌ر بۆ جاری دووه‌م سه‌ربازانی سه‌ر گردی شه‌هید سۆرخوین-ی سه‌ر به ناوچه‌ی هه‌ره‌كۆل-یان كرده ئامانج. به‌تووندی لێیان دان و فه‌رمانده‌یه‌ك و سه‌ربازێك كوژران.\nچالاكیی گه‌ریلاكانی یه‌ژا ستار له قلابان\n١٠ی تشرینی یه‌كه‌م\_١٨ی ڕه‌زبه‌ر هێزه‌كانی یه‌ژا ستار (یه‌كینه‌كانی ژنی ئازاد) كاتژمێر ١٠:٤٠ له دژی سه‌ربازگه‌ی یه‌كمال-ی سه‌ر به ناوچه‌ی قلابانی پارێزگه‌ی شرناخ چالاكییه‌كیان كرد. له‌م چالاكییه‌دا له بینا و سه‌نگه‌ره‌كانی سه‌ربازگه‌كه درا، ده‌رباره‌ی ژماره‌ی كوژراو و برینداره‌كانی سه‌ربازان زانیاری ڕوون به‌ده‌ست نه‌خرا.\n١١ی تشرینی یه‌كه‌م\_١٩ی ڕه‌زبه‌ر ده‌وروبه‌ری كاتژمێر ٢٠:٢٠ فڕۆكه‌جه‌نگییه‌كانی سوپای توركی داگیركه‌ر بۆمبارانی ده‌ڤه‌ری گوندی فله‌ها-ی سه‌ر به ناوچه‌ی زاپیان كرد له هه‌رێمه‌كانی پاراستنی مه‌دیا.\nئه‌ندامێكی ژیته‌م سزا درا\nنیوه‌ڕۆی ٢٦ی ئه‌یلوول\_٤ی ڕه‌زبه‌ر له ده‌ڤه‌ری گردی چۆلیا-ی سه‌ر به چیای جوودیی شرناخ كه‌سێك به ناوی ئایهان عومه‌ر كه ئه‌ندامی ژیته‌م بوو، له لایه‌ن هێزه‌كانمانه‌وه سزا درا. ئه‌و كه‌سه له ده‌ڤه‌ره‌كانی ژێر كۆنتڕۆڵی گه‌ریلاكانمان كاری سیخووڕی و پشكنینی ده‌كرد و ڕۆڵی هه‌بووه له شه‌هیدبوونی هاوڕێیانی ئێمه‌دا.»


داهاتی دۆناڵد ترەمپ لە ساڵی ٢٠١٨دا ٤٣٤ ملیۆن دۆلار بووە - یەکێتی ژوورەکانی بازرگانی و پیشەسازی هەرێمی کوردستان / عێراق\nداهاتی دۆناڵد ترەمپ لە ساڵی ٢٠١٨دا ٤٣٤ ملیۆن دۆلار بووە\nکۆشکی سپی داهاتی ساڵانەی سەرۆکی ئەمریکای ئاشکرا کرد و تێیدا ئاماژە بەوە دراوە کە ترەمپ ساڵی پار بڕی ٤٣٤ ملیۆن دۆلار داهاتی بووە و بە بەراورد لەگەڵ ساڵی ٢٠١٧، ١٤ ملیۆن دۆلار کەمی کردووە. بەو پێیەش ترەمپ تەنها لە هوتێلی نێودەوڵەتی ترەمپ کە لە واشنتۆنە، ٤٠.٨ ملیۆن دپلار داهاتی بووە.\nلە روونکردنەوەیەکدا کۆشکی سپی داهاتی ساڵی رابردووی دۆناڵد ترەمپ، سەرۆکی ئەمریکای ئاشکرا کرد و تێیدا ئاماژەی بەوە داوە کە سەرۆکی ئەمرکا ساڵی پار بەلایەنی کەمەوە ٤٣٤ملیۆن دۆلار داهاتی بووە. شایەنی باسە لە بەڵگەنامەکەی کۆشکی سپیدا راگەیەندراوە کە هوتێلی نێودەوڵەتی ترەمپ لە واشنتۆن داهاتی ساڵی پاریی ٤٠.٨ ملیۆن دۆلار بووە.\nشایەنی باسە کۆشکی سپی راشیگەیاندووە کە هوتێلی Mar-a-Lago کە دەکەوێتە فلۆریدا، داهاتەکەی لە ساڵی ٢٠١٨، ٢٢.٧ ملیۆن دۆلار بووە. ئەوەی مایەی سەرنجە، کەمبوونەوەی داهاتەکەیە ، بەو پێیەش ساڵی ٢٠١٧ داهاتی گشتیی دۆناڵد ترەمپ ٤٥٠ ملیۆن دۆلار بووە و بە بەراوردە لەگەڵ ساڵی ٢٠١٨، نزیکەی ١٥ ملیۆن دۆلار زیاتر بووە.\nلەلایەکی دیکەوە کۆشکی سپی لە روونکردنەوەکەدا ئاماژەی بەوە کردووە کە دۆناڵد ترەمپ ٣١٥ ملیۆن دۆلار قەردارە و لە بەیاننامەی داهاتی سەرۆک ئاماژەی پێکراوە. لەلایەکی دیکەوە لە بەشێکی دیکەی قەردەکاندا ئاماژە بەوە دراوە کە لە ٥٠ ملیۆن دۆلار زیاترە، بەو شێوەیەش کۆی گشتی قەرزەکان بە وردی دەرنەکەوتووە و ئەوەی کە هەژمار کراوە تەنها لەسەر ٥٠ ملیۆن دۆلارەکەیەوەیە.\nراکسیۆنی دیموکراتەکان لە ئەنجوومەنی نوێنەرانی ئەمریکا داوای بەیاننامەی مولکیی دۆناڵد ترەمپیان کردبوو و بۆ ئەو مەبەستەش کاتیان بۆ دانابوو. شایەنی باسە ترەمپ دەستی لە بازرگانی کردن نەکێشاوەتەوە کە ئەمەشیان دژی نەریتەکانی سەرۆکایەتی ئەمریکایە، بەڵام سەرجەم دەسەڵاتەکانی خۆی رادەستی هەردوو کوڕەکەی دۆناڵد ترەمپ جونیۆر و ئێریک ترەمپ کردووە.


👫 حەمەفەریق حەسەن کەسایەتییەکان\n📅 کاتی تۆمارکردن Mar 10 2010 11:20AM\n👁 ئەم بابەتە 32,684 جار بینراوە\nمحەمەد فەریق حەسەن (حەمە فەریق حەسەن) ساڵی 1941 ل [ زۆرتر... 👁] ✖ ✖ 2 37 ✔ 99% ✍ هـ.ب. 10-3-2010 11:20:36\n✌ شوان عەلی سەعید ناسراو بە شامیل شەهیدان\n📅 کاتی تۆمارکردن Sep 3 2015 5:55PM\nشوان عەلی سەعید ناسراو بە شامیل، شەهیدی رێبەر و سە [ زۆرتر... 👁] ✖ ✖ 0 0 ✔ 99% ✍ هـ.ب. 3-9-2015 17:55:57\n👫 شێخ حەمە غەریب شێخ مارفی قازانقایە کەسایەتییەکان\n📅 کاتی تۆمارکردن Mar 1 2010 2:34PM\nحە مە غە ریب کورِی شێخ مارفی قازانقایە کورِی شێخ ح [ زۆرتر... 👁] ✖ ✖ 0 0 ✔ 92% ✍ هـ.ب. 1-3-2010 14:34:05\n✌ عەزیز عەبدوڵڵا زۆراب ناسراو بە شەوکەت شەهیدان\n(1958/ سلێمانی)، پێشمەرکەی کۆمەڵە و یەکێتیی نیشتما [ زۆرتر... 👁] ✖ ✖ ✖ 0 0 ✔ 94% ✍ م.ب. 9-6-2015 21:03:20\n🏰 قەرەداغ شوێنەکان\n📅 کاتی تۆمارکردن Oct 16 2015 8:24PM\nشارۆچکەی قەرەداغ دەکەوێتە باشووری شاری سلێمانی بە [ زۆرتر... 👁] ✖ ✖ 1 0 ✔ 98% ✍ س.ئـ. 16-10-2015 20:24:17\n📷 وێنەی تیپی تۆپی پێی گوندی قازنقایە، لە یاری کۆتایی بەرانبەر تیپی قەرەداغ، لە خولی ناوخۆیی شارۆچکەی قەرداغ دا ساڵی 1996 وێنە و پێناس\n📅 کاتی تۆمارکردن Aug 25 2016 1:42PM\n... [ زۆرتر... 👁] ✖ ✖ 1 1 ✔ 80% ✍ س.ئـ. 25-8-2016 13:42:36


سەدر داوايه‌كى به‌په‌له لە عادل عەبدولمەهدی دەكات\n359 جار بینراوە 28/10/2019 09:01 PM\nموقتەدا سەدر، رابەری رەوتی سەدر، داوا لە عادل عەبدولمەهدی، سەرۆك وەزیرانی عێراق دەكات بچێتە پەرلەمان و وادەی هەڵبژاردنی پێشوەخت رابگەیەنێت و دەنگدانی ئەمڕۆی پەرلەمانی عێراقیش لەسەر چەند بڕیارێك بە "شكڵی" ناودەبات.\nموقتەدا سەدر، ئەمڕۆ دوشەممە، لەپەیامێكدا لە تویتەر رایگەیاند، پێویستە عادل عەبدولمەهدی، سەرۆك وەزیران بچێتە پەرلەمان و لەوێ وادەی هەڵبژاردنی پێشوەخت بە سەرپەرشتی نەتەوە یەكگرتوەكان و لە ماوەیەكی یاساییدا كە زۆر درێژ نەبێت، رابگەیەنێت.\nهێمای بۆ ئەوەش كردوە كە لەو ماوەیەدا هەمو رێكارە پێویستەكان بۆ گۆڕینی كۆمسیۆنی هەڵبژاردن و یاسای كۆمسیۆن ئەنجام بدرێن.\nهەروەها داواشی كردوە كە هەڵبژاردنی پێشوەخت بەبێ بەشداری ئەم حزبانەی ئێستا بێت جگە لەوانەی گەل لێیان رازییە.\nلەبەشێكی دیكەی پەیامەكەیدا، سەدر روی دەمی كردۆتە خۆپیشاندەران و وتویەتی، ئەی شۆڕشگێران بە دەنگدانەكانی پەرلەمان فریوتان نەدەن، هەمو بڕیارەكان شكڵین، جگە لە گرتنەبەری رێكاری توند. وەك ئاگاداریشیان دەكەمەوە كە دانیشتنەكەیان لێپێچینەوەی لە گەندەڵكاران لەخۆنەگرتبو.\nهەروەك رو لە خۆپیشاندەران وتویەتی"بەردەوام بن."\nبەپێی میدیا عێراقییەكان هەر دوای تویتەكەی سەدر، پەرلەمانتارانی كوتلەی سائیرون دانیشتنەكەی پەرلەمانی عێراقیان جێهێشتوە، كە بۆ سبەی سێشەممە هەڵگیرا.\nپەرلەمانی عێراق لەدانیشتنی ئەمڕۆیدا دەنگی دا لەسەر هەڵوەشاندنەوەی ئەنجومەنی پارێزگاكان و پێكهێنانی لیژنەیەك بۆ هەمواركردنەوەی دەستورو هەڵوەشاندنەوەی دەرماڵەو ئیمتیازاتی هەر سێ سەرۆكایەتییەكەو پەرلەمانتاران و وەزیران و بەرپرسانی باڵا.


هێرش بۆسەر یەهودییەکان زیادی کردووە\nئەنجامەکانی توێژینەوەیەک دەریدەخات ژمارەی هێرش دژی یەهودییەکان لە ساڵی ٢٠١٨ بە جیاوازی لەگەڵ ساڵی پێشوو زۆرتر بووە و بە تایبەت لە ئەمریکا و ئەوروپای ڕۆژئاوا بە شێوەیەکی بەرچاو ڕووی لە هەڵکشانە.\nبە پێی توێژینەوەی زانستگایەکی ئیسرائیلی بە ناوی کانتور سەنتەر لە تەلئەبیب کە ئەنجامەکانی ڕۆژی یازدەی بانەمەڕ بڵاو بووە هۆکاری زۆربەی هێرشی سەر یەهودییەکان لە ساڵی ٢٠١٨ هێندێک لە گرووپە ڕاست و چەپە تووندئاژۆکان و هێزە ئیسلامییەکان بوون. توێژەرانی ئەو توێژینەوە بە ڕاگەیاندنی ئەوەیکە زۆربەی هێرشەکانی سەر یەهودییەکان لە ئەمریکا، فەڕانسە، بەریتانیا و ئاڵمان ڕووی داوە نووسیویانە بیری دژە یەهودی هێدی هێدی دەبێتە بە بۆچوونی زاڵ و لە پاوانی گرووپە تووندئاژۆکان هاتووەتە دەر.\nبە پێی ئەو ڕاپۆڕتە دژە یەهودی بوون ئیدی لە پاوانی سێگوشەی چەپی تووندئاژۆ، ڕاستی تووندئاژۆ و بناژۆخوازی ئیسلامیدا نییە و گشتگیر بۆتەوە و بووەتە بە بەشێکی جیانەکراوەی ژیانی ڕۆژانەی خەڵکی یەهودی. هۆکاری زیاد بوونی ئەو هێرشانە بە تایبەتی لە ئەوروپا دەگەڕێتەوە بۆ کۆچی گەورە یەهودییەکان، گوشاری ئابوری و سەرکوتی فەلەستینییەکان بە دەستی ئیسرائیل. هەر بە پێی ئەو ڕاپۆڕتە لە ساڵی ڕابردووی زایینی لانیکەم ٣٨٧ حاڵەتی هێرش کردن بۆسەر یەهودییەکان ڕووی داوە کە ١٠٠ حاڵەتی لە ئەمریکا بووە.\nبیری دژە یەهود لە ئەمریکا\nهێزە ڕاستەکانی ئەمریکا یەهودییەکان بە چاوی کەسانێک دەبینن کە ناسنامەی نەتەوەیی ئەوانیان خستۆتە مەترسی و چەپی ڕادیکاڵ وەک هۆکاری ناسەقامگیری ئابووری و پشێوییەکانی سەرچاەگرتوو لە جیهانیبوون دەیانبینن.\nهێرش دژی یەهودییەکان بە شێوەی هێرش بە چەک یان بێ چەک، ئاورد تێبەردانی بە ئەنقەستی ماڵ و دوکان و هەڕەشەی ڕاستەوخۆ و هەروەها هێرش بۆ سەر کڵێسەکانیان ئەنجام دراوە. گەورەترین هیرش بۆ سەر یەهودییەکان لە سالی ٢٠١٨ لە ئەمریکا ڕووی داو تێیدا لە ڕۆژی ٢٧ مانگی ئۆکتۆبەر کەسێکی چەکدار هێرشی کردە سەر یەهودییەکان و بە هاواری ئەوەی کە دەبێ هەمووتان بمرن دەسرێژی لە ئامادەبووان کرد و بەو هۆیەوە ١١ کەس کوژران.\nلە دوایین هێرش بۆ سەر ناوەندێکی ئایینی یەهودییەکان حەوتووی ڕابڕدوو لاوێکی ١٩ ساڵە بە دەسڕێژ لە ئامادەبووانی کڵێسەیەکی کالیفۆڕنیا ژنێکی کووشت و سێ کەسی دیکەی بریندار کرد.